Kultura Saila - Hasierako web orria - Egitekoak: Zerbitzu Zuzendaritza\nAgintaldia: 2009/04/03 - 2013/04/03\nZerbitzu Zuzendaritza sailburuaren menpe egongo da zuzenean, eta honako egiteko hauek dagozkio:\n- Kudeaketa ekonomikoari dagokionez:\na) Sailaren eskumeneko arloetan eduki ekonomikoa duten azterlan eta txostenak programatzea eta, hala badagokio, Saileko gainerako zuzendaritzekin batera lantzea. Sailaren Aurrekontuen aurreproiektua lantzeari begira, zuzendaritzak koordinatuko ditu eta aurreproiektua bera egingo du sailburuaren gainbegiradapean.\nb) Sailaren kudeaketa ekonomikoa eta aurrekontuzkoa bateratzea eta koordinatzea kanpo-organoen aurrean, eta Sailaren gastuei baimena ematea, baldin eta eginkizun hori beste organoren bati ez badagokio.\nc) Sailak dituen ondasun guztiak direla eta, Ekonomia eta Ogasun Saileko zuzendaritza eskudunarekin izan beharreko harremanak bateratzea, Euskal Ondareari buruzko Legeak dioen bezala. Era berean, sail horrekin elkarlanean, Sailarenak diren ondasun eta eskubideen inbentarioa osatzea.\n- Lege laguntzari dagokionez:\na) Lege aholkularitza eskaintzea Saileko organoei, eta eskatutako zuzenbide-txostenak ematea, kasu honetan Justizia eta Herri Administrazio Sailak dituen eskumenak ezertan urratu gabe.\nb) Sailaren egintzen aurka jarritako administrazio-errekurtsoak ebazteko proposamenak aztertzea eta formulatzea, bai eta beste organoei izendatzen ez zaizkien ondare-erantzukizunaren gaineko erreklamazioak eta auzibide zibilera eta lan arloko auzibidera jo aurreko erreklamazioak ere, baldin eta horiek ebaztea Saileko organoen egitekoa bada. Era berean, Justizia eta Herri Administrazio Saileko Auzibide Zuzendaritzaren bidez Sailak epaitegiekin eta justizia auzitegiekin dituen auziei buruzko harremanak koordinatzea, eskatzen dizkioten espedienteak eta dokumentazioa bidaltzeari begira eta horien epaiak betetzeari begira.\n- Langileen gaineko kudeaketari dagokionez:\na) Sailari atxikitako langileen gaineko prozedurak administratzea eta kudeatzea, Euskal Funtzio Publikoaren Legearen 10. artikuluak zehazten dituen eskumenez baliatuz, betiere beste organo eskudunei dagozkien egitekoak urratu gabe.\nb) Sailaren langile-premiak ebaluatzea eta Saileko plantillak eta lanpostu-zerrendak egiteko proposamenak egitea.\nc) Langileentzako formazio eta hobekuntza planak eta programak sustatzea, hala dagokionean, Herri Arduralaritzaren Euskal Erakundearen eta Justizia eta Herri Administrazio Sailaren lankidetzaz.\ne) Langileen arloan dagozkion espedienteei hasiera ematea eta zehapen arinak jartzea, indarrean dagoen legediaren arabera.\n- Aurrekoez gainera, Sailaren kudeaketa transbertsalaz arduratzen den organoa den aldetik:\na) Sailaren jarduera eremuaren barruan, Administrazioa eraldatzeko eta eraberritzeko eskumena duen organoaren jarraibideak eta ekimenak garatzeko eta gauzatzeko behar den sostengua bermatzea.\nb) Sailak herritarrei informazioa eta arreta emateko dituen zerbitzuek ahalik eta ongien funtziona dezaten ziurtatzea (2. eta 3. arreta maila), eta Jaurlaritzaren Zuzenean-Herritarrentzako Arretarako Gunearekin harreman egokiak bideratzea.\nc) Informazio-sistema, estatistika eta azterlanen alorretan, kudeaketa eta koordinazio lana egitea, Ekonomia eta Ogasun Sailaren eskumenak ezertan ere urratu gabe. Horretarako, apirilaren 23ko 86/1996 Dekretuaren bidez araututako Sailaren estatistika organo berariazkoa atxikiko zaio, betiere Jaurlaritzako sailen estatistikarako organo bereziak arautzen dituen ekainaren 22ko 180/1993 Dekretuan xedatutakoa urratu gabe.\nd) Sailaren era guztietako argitalpenak (ikus-entzunezkoak, elektronikoak, informatikoak eta telematikoak) koordinatzea, Saileko zuzendaritzekin bermatuz bere eskumeneko arloetan solaskide eraginkorrak daudela.\ne) Saileko lanpostuen kokapen fisikoaren eta ekipamenduaren eta eraberritze-lanen gaineko ardura duten Saileko lan-atalekin batera egin beharrekoak zuzentzea, betiere gai honetan eskudun diren Administrazioko beste sailek dituzten eskumenak urratu gabe. Saileko bulegoak-eta mantentzea eta Sailari atxikitako ondarea administratzea eta kontserbatzea.\nf) Sailaren Informatika arloko beharrizanak -aplikazioak eta euskarriak- planifikatzea eta koordinatzea, baldin ez badaude Administrazioko beste sailei esleituta.\ng) Jaurlaritzaren Kontseiluak edo eskuordetutako organoek aztertu beharreko gai eta espedienteak tramitatzea eta koordinatzea, bai eta Euskal Herriko Agintaritzaren Aldizkarian argitaratu beharreko xedapen eta administrazio-egintzak ere.\nh) Saileko euskararen erabilera normalizatzeko Plana dela-eta dagozkion egitekoak gauzatzea eta, hala badagokio, beharrezko neurriak bultzatzea eta arautzea.\ni) Sailburuordetza bakoitzaren esparrutik kanpo geratzen diren gaietan kontratazio organo gisa jardutea, baldin indarreko legeriaren arabera kontratu txikitzat jotzen badira.\nj) Fundazio-arloan Sailak dituen egitekoak bere gain hartu eta koordinatzea, baldin eta honetarako organo jakinik zehazten ez bada.\nk) Sailean kalitate- eta berrikuntza-ereduak diseinatzea eta garatzea.\nLurralde historikoetako kulturako lurralde-zerbitzuak ere Zerbitzu Zuzendaritzari atxikita egongo dira. Zerbitzu hauek Kultura Sailari dagozkion alorretan egiten zaizkien kontsulta edo aurkezten zaizkien dokumentuei dagokienez, edo eurek erantzun edo organo eskudunari helaraziko dizkiote.


uztaila 2013 - Zero zabor\n“Errauskailuaren ondorengo eszenatokian” adostasuna nahi du Gipuzkoako Aldundiak\nPosted in Aldundiak, Atez atekoa, Iritziak / Adierazpenak, Konpostaketa, Politikariak\nIñaki Errazkin Gipuzkoako Ingurumen eta Lurralde Antolaketarako diputatuak dei egin die alderdiei hondakinen kudeaketan adostasunak bilatzeko. Errazkinen aburuz, gaiari buruzko eztabaida gorabehera “gutxitan aipatzen da gai gehienetan bat gatozela”. Adostasuna bilatzeko eremuak bi dira Errazkinen ustez: hondakinen bilketa, batetik, eta azpiegiturak, bestetik. Lehenbizikoari dagokionez, diputatuak onartu du sentsibilitate diferenteak daudela, baina nabarmendu du denak ados daudela gehiago...\nEAJk Eskoriatzako hondakinen mahaia utzi du\nPosted in Atez atekoa, Gaikako bilketa, Udalak\nEskoriatzako EAJk hondakinen mahaia uztea erabaki du. Alderdiak jakinarazi duenez, ez daude ados mahai horretan Bilduk, PSE-EEk, Ezker Anitzak eta Zero Zabor plataformak adostu dutenarekin. Uztailaren 9an sinatu zuten akordioak dioenez, kuboen bidez jasoko dituzte hondakinak, organikoa salbu, hura kontainer marroian bilduko baitute. Bi auzotan, San Pedron eta Intxaurtxuetan probatuko dute hiru hilabetez. EAJk adierazi du “onartezina” dela proposamen hori kuboen bidezko edozein sistema atez...\n“Errausketa: lobbyak garaitze bidean herritar antolatuen eskutik”\nPosted in Atez Atekoaren alde, Gipuzkoa, Zubieta\nUztailaren 23an Gipuzkoako erraustegia egiteko asmoa zegoen Artzabaleta gainean hainbat eragileek agerraldia egin zuten: Gipuzkoako Errausketaren Aurkako Koordinakundea, Eguzki, Gipuzkoa Zero Zabor eta Zubietako herritar kaltetuak. Ondorengoa da bertan irakurri zuten adierazpena. Errausketa: lobbyak garaitze bidean herritar antolatuen eskutik Duela hamarkada bat pasatxo gipuzkoarrak mehatxupean jarri gintuen proiektua sartu zuten agendan zenbait agintarik. Gipuzkoan, hondakinak erraustearen...\nTolosaldeak dio hilabetean birziklapen datak bikoiztu egin dituela\nTolosaldeko mankomunitateak bere webgunean azaldu duenez “Hilabetean, birziklapen datuak irauli dira atez atekoaren bitartez“\nGipuzkoako Hondakinen Kudeaketa (GHK) partzuergoak Zubietako errauskailu proiektua gelditzea erabaki zuenetik, uztailaren 12an, hilaren 18a arte publikatu diren albiste eta iritziak bi sarreratan bildu ditu Zero Zabor blog honek: “GHKk Zubietako errauskailuaren proiektua eten ondorengo polemika” “Zubietako errauskailuaren lanak etenda” Sarrera honetan bilduko ditugu igandea arte, uztailak 21, publikatutakoak. 2013-07-22 Berria “Garitanok “segurtasun juridiko...\nDonostiako jai batzordeak saiatuko dira Zero Zabor filosofia ezartzen\nTopatu.info hedabideak zabaldu duenez, “Donostiako auzoetako jai batzordeek festetan zabor gutxiago sortzeko konpromisoa hartu dute, Zero Zabor filosofiarekin bat eginez: ‘Denon esku dago gure ingurunea zaintzea’. ‘Aurrerago jaien eremutik hedatu eta beste espazio eta eragile batzuekin ere urrats berdinak emateko konpromezua berresten dugu’, adierazi...\nGHKk Zubietako errauskailuaren proiektua eten ondorengo polemika\nPosted in Partzuergoa, Politikariak\nGipuzkoako Hondakinen Kudeaketa (GHK) partzuergoak uztailaren 12an ezagutarazi ostean Zubietako errauskailuaren proiektua eten egin duela (ikusi albistea “Zubietako errauskailuaren lanak etenda” ZZ blog honetan), alde bateko eta besteko erreakzioak etorri dira. Lehen erreakzioak prentsak honela eman zituen: Gara-Naizek “El PSE insiste y reclama al PNV una alianza para derrocar a Bildu”, “El PNV cree que la suspensión de la incineradora es para tapar ‘la quiebra’ de...\nPlastikozko zorroen kontrako ekintzak burutu dituzte mundu osoan\nPosted in Kutsadura, Plastikozko zorroak, Zero Waste Europe\nBlog honek “Bihar, uztailak 3, plastikozko zorrorik gabeko nazioarteko eguna” albistean aurreratu bezala, uztailak 3an Plastikozko Zorrorik Gabeko Nazioarteko 4. Eguna (International Plastic Bag-Free Day)ospatun da, errauskailuen kontrako GAIA mugimenduak, Zero Waste Europe, Fundació Prevenció de Residus i Consum eta beste zenbait elkartek antolatuta. Zero Waste Europe mugimenduak bere blogean bildu ditu orain uztailaren 3tik 10era bitarteko astean mundu osoan burutu diren...\nAtez Atekoaren kontrako Gipuzkoako plataformek lanean segituko dute\nPosted in Atez Atekoaren kontra, Gizarte eragileak\nAtez Atekoaren kontrako Gipuzkoako plataformen koordinadorak, beren buruzagien ahotik, adierazi du hondakinen kudeaketa sistema horren kontrako borrokan segituko dutela aurrerantzean eta Bilduri aurpegiratu diote herritarren eskariei entzungor egitea. Albistea prentsan: Berria “Herritarren ahotsa entzun dadin lanean jarraituko dute atez atekoaren aurkakoek” Diario Vasco “‘Esto no ha hecho más que empezar’, advierten las plataformas contra el PaP” Noticias de...


Aldaketaren aldeko aldarriek hartuko dituzte Azkoitiko kaleak bihar - Azkoitia - Maxixatzen.eus\nAldaketaren aldeko aldarriek hartuko dituzte Azkoitiko kaleak bihar\nAitziber Arzallus 2021-04-30 15:15\nAzkoitian, Azpeitian, Getarian, Zarautzen, Zestoan eta Zumaian mobilizazioak egingo dituzte LAB sindikatuak, Kontseilu Sozialistak eta gazte eragileek deituta. LABek deitutako elkarretaratzea 12:00etan egingo dute herriko plazan, eta Urolako Kontseilu Sozialistak deitutako mobilizazioa 18:00etan abiatuko da plazatik. ELAk, bestalde, Hego Euskal Herriko lau hiriburutan egingo ditu manifestazioak.\nMaiatzaren Lehena da bihar, ospakizun eta aldarrikapen eguna langile mugimenduarentzat. Aurtengoa ere pandemiak baldintzatuko du, baina, gutxienez, eta iaz ez bezala, bihar kalera ateratzeko aukera izango dute; eta halaxe egingo dute. Sindikatu zein eragile, bakoitzak bere aldetik antolatu ditu mobilizazioak. Dena dela, denek nabarmendu dute aldaketaren beharra.\nHasiera batean eskualdeko manifestazio nagusia Azpeitian egingo zutela iragarri zuen sindikatuak. Baina "eskualdeko egoera epidemiologikoa ikusita", planteamendua aldatzea erabaki du azkenean, eta mobilizazioak herriz herri egitea. Azkoitian, 12:00etan egingo du LABek elkarretaratzea.\nELA sindikatuak, berriz, 'Aldaketa garaia da' lelopean, Hego Euskal Herriko lau hiriburuetan egingo ditu manifestazioak. Lan erreformaren indargabetzea eta zerga sistemaren erreforma eskatuko ditu, besteak beste. Ikusteko dago, ordea, hiriburuetako manifestazioetara zenbat jendek izango duen joateko aukera, Eusko Jaurlaritzak herrien itxiera perimetralari eusteko erabakia hartu baitu. Epaileen esku dago auzia.\nKontseilu Sozialistaren deia\nSindikatuez gain, bihar kalera ateratzeko deia egin dute Urola Erdiko eta Urola Kostako kontseilu sozialistek ere. 18:00etan, mobilizazioa egingo dute 'Historia iraultzailetik prozesu sozialistara!' lelopean. Kontseilu Sozialistako kideek adierazi dute “ofentsiba kapitalista bete-betean gauden garaiotan, desjabetuoi geure memoriaren jabetza ere ukatua zaigun honetan, langileona dena langileongandik eta langileontzat aldarrikatzera, eta beraz, antolakuntza komunista aldarrikatzera” datozela.


Euskaraldi oparoa • ZUZEU\nEuskaraldi oparoa –\nEgunotan, han-hemenka ari dira egiten tokian tokiko euskaraldiaren aurkezpenak. Dakigunez, aurtengo euskara-egunaren aurreko hamar egunetan, bai eta euskara-egunean berean ere, hainbat ekintza burutuko dira euskararen alde, eta, horietatik eraginkorrenak-edo, hamaika egun horietan zehar, hots, 264 orduz edota 15.840 minutuz, nahiago bada, bizi eta prest ariko diren milaka aho-belarriak izango dira.\nJakina, aho-belarri horiek boluntarioak izango dira, militanteak, eta musu-truk jardungo dute mingaina astintzen nahiz adi-adi aditzen. Baina gainerako ekintza puntualetan, gehientsuenetan, segur aski, euskal kulturaren sortzaile asko eta asko ibiliko dira lanean; kantuan, dantzan, bertsotan… Eta, noski, lana denez, beren diru-sarrerak izango dituzte ordainetan, oro har, denon sakela komunetik ordainduko zaizkien sosak, hain zuen.\nAgerian denez, aurton, euskaraldi oparoa izango dugu azaren aroaren bueltan; batzuek, hori bai, askoz ere oparoagoa bestetzuek baino, baina, tira, horrela izan da beti, ezta? Hala ere, oparotasun horrezaz harago, euskarak ez dirudi hainbeste irabaziko duenik, ez denboran, behintzat. Oraino, euskara-eguna ospatzen denetik, 364 egun izan ditu urtero-urtero irabazteke (365 bisurteetan), eta, aurten, oraindik ere 354 faltako zaizkio urte biribila osatzeko (horrela jarraituz gero, 2020an eta hortik aurrera lau urterik behin, 355).\nGainera, ahobizi eta belarriprest arituko direnek, kontatu didatenez, bereizgarria eramango dute paparrean, itsaskin bat edo, elkar ondo identifikatu eta hanka sartzerik ez egiteko. Eta itsaskinok ere merke-merke irtengo zaizkio euskaraldiari, norbaitek debalde ekoitziko baititu, diot nik. Zehapen horrek gogora ekarri dit gaztetako garai hura, laurogeiko hamarraldia, denok paparrean EHEren txapa eta eguzki antinuklearra, besteak beste, luzitzen genituenekoa. Lehengo lepotik burua, beraz.\nEuskaralditik at, baina, milaka euskaldun biziko gara gure egunerokoan, gaur bezala egun horietan ere, euskaraz, itsaskinik gabe paparrean, eta aparteko irabazpen ekonomikorik jaso gabe. Bolo-bolo ibiliko dugu euskara ahoan, eta fin-fin entzungo ondokoari, horregatik aparteko meritu eta goraipamenik eskuratuko ez badugu ere, eta urte biribila osatuko dugu euskaraz, iaz bezala, eta, dena ondo bidean, datozenak bezalaxe ere. Eguneroko bizimodu euskalduna egiten dutenak, duzuenok, dugunok eraikitzen ari gara Euskal Herria; unerik une, uneoro, etenik gabe.\nMaiz, pentsatu ohi dut euskaldunok oso folklorikoak garela, gustatu egiten zaigula gure identitatea mozorrotu eta errealitate paralelo bat sortzea bizi dugun errealitatearen parean, egiatan, berau aldatu eta era koherente batean bizi beharko genukeenean; euskaratik eta euskaraz, 365 egunez urtean (366 bisurtetan).


Augusto II.a Poloniakoa - Wikipedia, entziklopedia askea.\nAugusto II.a Poloniakoa edo Augusto II.a Sendoa (alemanez: August II der Starke; polonieraz: August II Mocny), Federiko Augusto I.a izenarekin ere ezaguna (Dresden, 1670 - Varsovia, 1733) Saxoniako hautesle (1694-1733) eta Poloniako errege (1697-1733) izan zen.\n1709ko urriaren 20a - 1733ko otsailaren 1a\n1697ko irailaren 15a - 1706ko iraila\nDresden, 1670eko maiatzaren 12a\nVarsovia, 1733ko otsailaren 1a (62 urte)\n: Gangrena gaseosoa\nJohn George III of Saxony\nChristiane Eberhardine of Brandenburg-Bayreuth (en) (1693ko urtarrilaren 20a - 1727ko irailaren 4a)\nMarianna Denhoff (en)\nUrszula Katarzyna Bokum\nMaria Aurora von Königsmarck (en)\nAlexander Joseph Sulkowski (en)\nJohn George IV, Elector of Saxony (en)\nJohann Georg Maximilian Fürstenhoff (en)\nFrederiko IV.a Danimarkakoa (lehengusu propio)\nUrrezko Ardi-larruaren Ordenako zalduna (1697)\nKnight of the Order of St. Alexander Nevsky (1725)\nOrder of the Black Eagle (1728)\nOrder of St. Andrew (1712)\nOrder of the Elephant (1686)\nAugusto Dresdenen jaio zen, 1670ean, eta Joan Jorge III.a Saxoniakoaren semea zen. Anaia hil ondoren, Saxoniako hautesle egin zen. Katoliko egiten da Joan III.a Sobieski erregea hil ondoren, Poloniako errege izan ahal izateko. Horrela, 1697an, szlachta delakoak Polonia-Lituaniako errege izendatu zuen; horrek Errusia eta Suediarekiko etsaitasuna ekartzen dio. Erreforma politikoak egiteari ekin zion; besteak beste, Polonian dinastia sortzeko ideia bultzatu zuen, horrela tradiziozko monarkia hautatzailea alde batera utzi nahi baitzuen. Ordura arte, szlachta delakoak edo aristokrazia poloniarrak erabakitzen zuen zein izango zen hurrengo erregea.\nHaren erreforma-nahiak bertan behera geratu ziren 1701ean, Iparraldeko Gerra Handia hasi zenean. Gerra horretan Polonia Danimarkarekin elkartu zen, Suediaren aurka egiteko. Poloniako tropek porrot handiak izan zituzten, gerra hasi eta berehala, eta, 1706an, Augusto erregetzatik kendu eta haren ordez Estanislao I.a Leszczynski Suediaren aldekoa jarri zuten. Poltavako guduaren ondoren, errusiarrek suediarrak garaitu ondoren, berreskuratu zuen tronua.\nTronura itzulita gero ere, jarraitu zuen Polonia-Lituanian szlachta delakoen pribilegioak gutxitu eta absolutismo erreala jartzeko ahaleginekin. Bi urteko benetako gerra zibilaren ondoren, amore eman behar izan zuen, eta szlachta delakoek beren pribilegioak berreskuratzea onartu behar izan zuen.\nAugusto II.ak errege izaten segitu zuen, eta arteak eta zientziak bultzatu zituen. Varsovian hil zen, 1733an.\nKristina Eberhardina Brandeburgokoarekin ezkondu zen, eta seme bat izan zuten, Augusto III.a. Emaztea ez zen katolizismora bihurtu, eta bere fede protestanteari eutsi zion. Maitale asko izan zituen Augusto II.ak, eta ezkontzaz kanpoko zortzi seme-alaba izan zituen; horien arten, Maurizio Saxoaniakoa.\nOso gazte zela, Augustok Versaillesko jauregia bisitatu zuen, eta gertaera horrek orientatu zuen Estatua gobernatzeko hark zuen modua. Dresden, hiriburua, Europako hiri ederrenetako bat izatea lortu zuen. Musikari handiez osatutako kapera bat zuen.\nWikimedia Commonsen badira fitxategi gehiago, gai hau dutenak: Augusto II.a Poloniakoa\nMultimedia: August II the Strong\nAzken aldaketa 5 urria 2021(e)an, 14:52(e)tan\nOrriaren azken aldaketa: 5 urria 2021, 14:52.


"Aurrekontu hauek ez dira kontinuistak, atzerakoiak baizik" - Uztarria (Azpeitia)\n2003ko api. 7a, 17:04\nJoan den ostiralean, apirilaren 4ean, Azpeitiko Sozialista Abertzaleak udal taldeak 2003ko aurrekontuen balorazioa eta Azpeitiko udalak triptiko bidez azaldu berri dituen Etxebizitza Sustatzeko Udal Plana eta Loiola-Azpeitia Gizarte baliabideen Zentroa proiektuaren inguruan jardun zen prentsaurrekoan Aitonenan. Miren Odriozola, Jose Luis Otamendi, Aitor Unanue eta Mikel Astigarraga ASAko udal taldea osatzen duten zinegotziek eman zuten prentsurrekoa.\nMartxoan herrian zabalduriko txostenaren inguruan argibideak Argazki originala\nASA udal taldeak lehenik eta behin 2003. urteko aurrekontuak onartzeko prozesua "trakets" burutu dela salatu zuten: "Ogasun batzordean aurkeztu ziguten zirriborroa, eta bestelako eztabaida eta gogoetarako tarterik gabe zuzenean plenora eraman dituzte. Gainera udalbatzan ez dira sailez sail aurkeztu, baizik eta aurrekontuak bere osoan onartzeko edo errefusatzeko jarri dira mahai gainean". Aurrekontu hauek "kontinuistak" ez, baizik eta "atzerakoiak" direla ere azpimarratu zuten: "aurrekontuetan urtean urtean antzematen ari garen akatsak zuzendu beharrean areagotu besterik ez dira egiten".\nUdaleko 2003. urteko aurrekontu bateratua 20.214 milioi eurotakoa da (3.363 milioi pezeta pasa). Iazkoa baino 500.000 euro gutxiago. Aurrekontu propioa berriz 15.892 milioi euro (joan den urtean baino milioi bat euro pasa gutxiago). ASAko udal taldeak "xehetasunez" komentatzea merezi duten gorabeherak badirela jakinarazi zuten. Hauexek:\nGazteria sailak 601 euro (100 mila pezeta) soilik gastatuko ditu transferentzia arruntetan (dirulaguntzetan).\nBasazabal berritzeko iaz 50 milioi pezeta onartu ziren. Diru hori ukitu ere ez zen egin eta aurtengo aurrekontuan ere sartu dute diru hori azken orduan. Diru hori aurten erabiltzen ez bada egitasmo honetarako behin betiko galdu egingo da. Eta dagoeneko ez dakigu zenbagarren urtea den kultur etxeko partida hazitarako uzten dena. Iazko urtean kultur taldeak zoratu egin zituen, zeruak eta lurrak agindu zizkien, lokal berriak izango zituztela, arautegi bat adostu behar zela, hau eta bestea, eta uda ondoren, emandako hitza batere lotsarik gabe jan eta harrez gero ezer egin gabe jarraitzen du udalak dexenteko arduragabekeria erakutsiz.\nAlde Zaharrerako 300.505 euro (50 milio pezeta inguru) jarri dira, bai aurtengo, eta bai datozen bi urteetarako. Hasiko al dira zerbait egiten Alde Zaharra zaharberritzeko? Ez gara txaloka haste azkenak izango.\nKomunikabideei 30.000 euro inguru agindu zaizkie (5 milioi pezeta), eta hortik jan beharko dute gutxienez Kaito Telebista-k eta Uztarriaren komunikazio proiektuak (4,4 milio pezeta ditu eskatuta).\nAzpeitian zer? Aldizkariarentzat 65.000 euro (11 milioi pezeta) erabaki dira.\nNotariako eta gastu judizialetan 156.284 euro esleitu dira (26 milioi pezeta), eta alkatetzako argitalpenetan beste 72.100 euro (12 milioi pezeta) joan daitezke.\nZezen plazaren mendeurrenaren ospakizunetarako 98162 euro (16 milio pezeta) erabaki dira.\nFestetako programetan 24.024 euro (4 milioi).\nKultura batzordeak 48.081 euro (8 milioi) dauzka kultur taldeei laguntza eran emateko. Kopurua ez igotzeaz gainera irizpideak betikoak dira, hots, dagoena banatu guztien artean eta ez aurrena premiak ikusi eta gero erantzun.\nEBPN handikiro ospatu zen Azpeitian 2001eko abenduaren 2an baina orduz geroztik ez da udalaren aldetik euskararen aldeko grina handirik sumatu. Euskara patronatuan Hizkuntza normalizatzeko ekintzei 48.080 euro (8 milioi pezeta) esleitzen zaizkio (zezen plazako ospakizunen erdia, Azpeitian zer?-i baino 18.000 euro gutxiago). Susmoa daukagu udalaren jarduera alor honetan euskalgintzari eta gizarte eragileen lanari galga jartzera mugatzen dela askotan. Horren azken adibidea, ikastetxe pribatuen aldetik garatu nahi zen plana ikasle etorkinak euskalduntzeko bertan behera geratu da Euskara Patronatuaren iritziaren kontra, alkate jaunaren setakeria eta temagatik.\nLiburuak eta auto publizitateko argitalpenetan gure udalak 100.000 eurotik gora gastatzen dituen bitartean liburutegiari 13.752 euro (2 milioi pezeta pasa) besterik ez zaizkio esleitu.\nASA udal taldeak, "udal gobernua eskuindarra" dela eta "diruaren morrontzari behin eta berriz makurtzen" zaiola adierazi zuen, eta udalak "gestio pertsonalistegia" izan badu ere "behar izan dituen lagunak inoiz ez zaizkiola falta izan alkateari" gaineratu zuten. Azkenik "gero hurbilak Azpeitiari horren beharrezkoa duen aldaketa ekarriko diolako itxaronena" dutela ere azaldu zuten prentsaurrean.\nEtxebizitza Sustatzeko Udal Plana\nAzken hilabeten herrian zabalduriko bi txostenen inguruan ere jardun zuten ASA udal taldekoek prentsaurrean. Hain zuzen ere, triptiko bidez udalak jakinarazi berri dituen 'Etxebizitza Sustatzeko Udal Plana'-z eta Loiola-Azpeitia Gizarte baliabideen Zentroa proiektuaz. Txosten hauen nondik norakoak ulertzeko udalaren etxebizitza politika, Azpeitia Lantzen, udal gobernuaren jarduera, eta zenbait adibide "beharrezko" direla azaldu zuten.\nAzpeitian azkenengo hamar urtetan ez da babes ofizialeko etxerik egin naiz eta 17/94 legearen arabera (lurzoru hiritarrean eraiki beharreko etxebizitzen %20 eta urbanizagarrian eraiki beharreko 5 65 gutxienez babes ofizialekoa behar dute izan) jada babes ofizialeko 169 etxebizitza eraikiak egon behar lirateke. Izan ere Azpeitian epe horretan lurzoru urbanoan 689 etxe eta urbanizagarrian 47 etxe eraiki dira. Ez eraikitzearen arrazoia ASA udal taldearentzat babes ofizialeko etxebizitzen prezioetan datza: " babes ofizialeko etxeen prezioak eta kopuruak merkatuko etxe guztien prezioetan eragiten dute, eta hauen eraikitzea etxe saltzaile pribatu eta mailegu emaileei ez zaie komeni". Udalak etxebizitza politikan izandako bi adibide ere aipatu zituzten:\nHarzubiko 43 HEA lursaila udalar birpartzelazioa burutu zenean eskuratu zuen. Eta babes ofizialeko etxeak eraikitzera bideratu beharreko lursaila zen 20/98 legearen arabera. Udal gobernuak lehenik Azpeitia Lantzeni pasa zion eta honek Muno S.A-ri permuta bidez. Eta azken honek bertan 8 etxe eraiki eta prezio librean saldu ditu.\nBigarren kasu aipagarria Etxe Beltz Izarra edo 20 HEAri dagokio. 98. urtean udal gobernuak urbanizagarri izatetik urbano izatera pasatzeko alfarrekako ahalegina egingo zuen. Ondorengo urteetan babes ofizialeko etxerik jasotzen ez duen plana onartuko zuten bi alderdiek, eta Foru Aldundira bidali. Honek atzera botako zuen ordea, hain zuzen etxeen %65ko portzentaiak babes ofizialekoa izan behar duelako.\nTriptikoan eskaintzen diren etxeez adierazi zuten: "garbi utzi behar da ez direla babes ofizialekoak eta prezio librean saldu daitezkeela eta babes ofizialekoen beste baldintzarik ere ez dutela beteko. Ezartzen diren betebeharreko baldintzek, erosteko aukera beharrik gehien dutenengana mugatu beharrean, aukera oso zabala eskaintzen die herritar gehienei etxea erosteko. Dirudienez etxeak saltzea da helburu, ez da axola nork erosten dituen".\nZezen-plazako lursaila Muno SAk 30 eraikin egiteko hartu zuen, baina etxeak saltzeko iragarkia bertan urteetan egon bada era oraindik lanak ez dira hasi. ASAk leku horretan etxea saltzea "lan zaila" behar duela izan garbi du, ibaiaz bestalde Aceralia baitago, eta hirigintza batzordean udalak bertan babes ofizialeko etxeak egin eta lur horiek kuartel zaharrarrekoekin trukatzea onartu izana EAJ-EAren udal gobernuak "interes pribatuekiko duen morrontza eta menpekotasuna" nabari uzten duela adierazi zuten. Dena dela, lur aldaketa ez zen gauzatu, eta dirudienez Azpeitia Lantzenek eskuratu ditu lur horiek.\nBeste hainbat galdera ere airean gelditzen direla gehitu zuten :"Zer helburu du udal plan honek, orainarteko politika aldatzea edo enpresa pribatu bati etxebizitzak saltzea? Ez ote dago herrian lur hoberik etxe bizitzarik eraikitzeko?\nAzpeitia Lantzen udal erakundea da, baina ASAkoen esanetan udalaren "itzelean" sortutako S.A. bat da: "Azpeitia lantzen bere estatutuek dioten bezala edozein motatako eraikuntza inmobiliariotara dedikatutako SA bat da. Udalak finantziatu eta administrazio kontseilu batek zuzentzen duen erakunde hori enpresa pribatu bat bezala gestionatzen da".\nErakunde honetako administrazio kontseiluan EA-k eta EAJ-ak bina ordezkari dituzte eta ASA-ak ordezkari bakarra du. ASA udal taldeak erakunde honetan izan duten esperientziaren arabera "zuzendaritza kontseilua gai zerrendan dauden gaiei baiezkoa ematera mugatzen" dela salatu zuten prentsaurrean. Eta gaiak "aurrez ondo jorratuta" eta "lotuta" izaten dirala adierazi zuten: "aurrez norbaitek agintzen du zer egin behar den eta gero ratifikazioa eskatzen da". Etxebizitzei buruz eginiko proposamenak aktan ez direla jaso eta permuta bati buruz eskatutako espendientea jasotzeko direla era salatu zuten.\nGainera, udal erakunde bat izan arren "inongo publikotasun zentzurik" ez duela erabiltzen, ez eta "berdintasun printziopiorik" jakinarazi zuten: "Baltzu honek egiten dituen kontratu, esleipen edo adjudikazio eta abar, kontseilu honek erabakitzen ditu. Zer lursail erosi, zein konstruktoreri eman, etxea nork egin, arotza, eskaiolista... nor, etxe eta lokalak zenbatean saldu, aseguru etxeak zeintzuk izango diren..."\nUdal erakunde honen azken erabakietako bat Loiola Fundazioa sortzea izan da. Esklaba inguruan egin nahi den obra guztiak kudeatuko lituzke fundazio honek. Baina ASAk "zaharrentzako gerontologikorako aitzakian inguru hori guztia urbanizatu eta edifikatu" nahi dutela adierazi zuten eta proiektua "inongo erakundeen -Foru Aldundia, Jaurlaritza, urolako udalen eta herriko miserikordiaren adostasunik gabe" egin dela gaineratu zuten. Fundazioko zuzendaritza kontseilua hiru lagunek osatzen dute: lehendakari oraingo alkatea da, lehendakariordea oraingo EAjo zinegotzia eta idazkaria Azpeitia Lantzeneko gerentea.


Europako Mugikortasunaren 2019ko Asteak gaueko eta zikloturismoko martxa bana izango ditu\nErmuak aurtengoan ere bat egingo Europako Mugikortasunaren aurtengo Astearekin, zeina datorren irailean gauzatuko den. Hain zuzen ere, hileko hirugarren astean, 16 egunetik 22ra barne hartzen dituen horretan. Jauzi Ekologikoa egiteko Ministerioa urteko deialdi orokorrera atxikitzeko lana sustatzen jarraitzen du, aurten “Oinez egizu gurekin” lelo nagusia izango duena.\nTaldean egiteko jardueren atalean aurreikusi direnetatik bik aipamen berezi merezi dute. Lehena, gaueko martxa izango dela patin eta monopatinentzat, zeinari ‘Patingana’ izenburua jarri zaion. Parte hartzerik nahi duten guztiek besoko islatzaileak jantzi beharko dituzte, baita edizioko elastiko edo poltsa materiala eta argia buruan, buru babesgarri edo kaskoarekin batera. Ibilbidea bukatu eta gero, Gaztela eta Leon elkarteko kideek txokolate jana eskainiko dute.\nAstea itxiko den igandean -22an- martxa zikloturista korrituko da, zeinak ibilbide berri eta luzeagoa edukiko duena. Ibilbide hori zerikusia edo lotura izango du etorkizun hurbilean herrian bizikletaz ibiltzeko izango dugun erreiarekin. Antolatzaileek aztertzen ari diren ibilbidea segidakoa da: plazatik irten, Probalekurantz, hortik Diputazio kalera eta San Pelaioko biribilgunera (monumentura), Zeharkaletik bueltatuz Probalekun sartu berriz eta helmuga Zubiaurren izan. Martxa bukatu eta gero hainbat jarduera egingo dira plazan, klarionaz murala margotzea, ginkana eta bizikletak mantentzen ikasteko tailerra.\nMugikortasun Astearen programa zehatza prest dagoenean, horren berri emango dizuegu.


Munibe - Wikipedia, entziklopedia askea.\nBi aldizkari mota argitaratzen dira: Munibe Antroplogia-Arkeologia eta Munibe Ciencias Naturales. Honez gain hainbat gehigarri argitaratzen dira. Azken hau 1949an hasi zen argitaratzen. 2013. urtetik aurrera Munibe Monographs ere argitaratzen da, ingeleraz, eta bi adar ditu, aurrekoan bezala.\nMunibe aldizkariaren webgunea


Hezkuntza publiko eta euskalduna - GARA\nIbon Artola Euskal Herria Sozialista\nHezkuntza publiko eta euskalduna\nEuskal Herrian jada ezagutzen dugu nora daraman lerro linguistikoetan zatitzen duen ereduak. Euskarak Euskal Herri barnean hizkuntza minorizatu gisa bazterturik egoten jarraitzen du\nPPren Gobernuak eta Wert Hezkuntza ministroak, hezkuntza sistemaren kontraerreforma frankista onartu nahi dute: LOMCE. Hori inposatzea lortzen badute, atzerapausorik handiena izango da hezkuntza publikoarentzat eta, beraz, langileentzat eta gizarteko sektore kaltetuenentzat. DBHko lehen urteetatik ikasleak etengabe banatzea ekarriko du, oztopoak jarriz, kualifikazio handiagoa duten kurtsoetara pasatzea eragoz- teko, goi mailako Lanbide Hezkuntzara, Batxilergora edo Unibertsitatera. Hiru errebalida ekarriko ditu: bata DBH 4n, bestea 2. batxilergoan eta ondoren unibertsitatera sartzeko. Ikasleen eta irakasleen eskubide demokratikoen murrizketa historiko bat izango da ikastetxe barnean. Jada planteatu da gure greba eskubidea kentzeko mehatxua eta Administrazioak hautaturiko zuzendari «diktadorearen» irudi berria inposatuko du.\nBaina hau ez da guztia: erlijio katolikoaren ikasgaia itzuli nahi da, ebaluagarria izango delarik eta espediente akademikorako balioko duelarik. Begi bistakoa da PPk duen nostalgia. Eskola pulpitu gisa erabili nahi du horren bidez gazteria doktrinatzeko, eta eliza katolikoari diktaduran zehar hezkuntza barnean eduki zuen boterea itzultzeko. Honela beraz, kontraerreformarekin erraztu egiten dute baliabide publikoak enpresa pribatuekin edota eliza katolikoarekin egindako hezkuntza kontzertu berrietara desbideratzea, gure ikastetxe publikoak edota ikastola asko muturreko egoera batean dauden bitartean eta unibertsitateko tasak izugarri handitzen direnean.\nOrain erasoaren jopuntuan jarri nahi dituzte frankismoak jada zapaldu, jipoitu eta erreprimitu zituen hizkuntzak, egoera larri batean utzi zituenak. LOMCEren helburu da euskara, galegoa eta katalana laugarren hizkuntza gisa jartzea lehen eta bigarren hezkuntzan. Lege berriak hizkuntzak hiru kategoriatan bereizten ditu: enborrekoak (gaztelera eta lehen atzerriko hizkuntza), espezifikoak (bigarren atzerriko hizkuntza) eta espezialitatea (euskara, galegoa, katalana). Lehenek ordutegiaren %50 hartu beharko dute gutxienez, bigarrenek %50a gehienez eta hirugarrenek ez dute denbora minimo bat zehazturik. PPren Gobernua izango da enborreko hauen edukiak eta gutxieneko ordutegia erabakiko dituena, baita espezifikoen gehienezko ordutegia ere.\nGurasoek euren seme-alabek zein hizkuntzetan ikasi nahi duten hautatzeko aukera edukiko dutela aterki bezala erabiliz, legeak derrigortu egingo du gaztelerazko plaza pribatu bat ordaindu diezaieten ez badago plazarik publikoan edo kontzertatu «zentzudun» batean, pribatizazioa are gehiago erraztuz. Hori ikasleen banaketa linguistikoa bultzatzea da, eta horren aurka gaude erabat. Neurri honek batez ere Kataluniari eragiten dio, murgiltze linguistikoko eredu bakarra baitu, eta, bitarteko gutxi eduki arren, arrakasta izan baita, historikoki jazarria izan den hizkuntza bat babesten duen heinean, katalana kasu; lerro linguistikoetan zatiketa eragozten du eta ongi frogatu da katalan guztiek ongi hitz egiten eta idazten dutela gazteleraz. Eredu hori frankismoaren aurkako borrokaren bidez eraiki ahal izan zen, milaka eta milaka langile emigranteren eta katalanen babesarekin, katalana hezkuntza publikoko hizkuntza gidari gisa defendatu baitzuten.\nEuskal Herrian, aldiz (eta baita Galizian ere), jada ezagutzen dugu nora daraman lerro linguistikoetan zatitzen duen ereduak. Euskarak Euskal Herri barnean hizkuntza minorizatu gisa bazterturik egoten jarraitzen du, eskuin espainolistak esaten duena esan arren. Neurri berri honekin euskarak berriz atzera egiteko arriskua izan dezake. Aurrerakada horiek, ordea, mobilizazioari eta borrokari esker gertatu dira, nahiz eta laguntzak, finantziazioa eta PNV, EA, PSE-PSN eta UPNren gobernuen benetako laguntza falta izan diren. Horrenbestez, kalean borrokatuz eta mobilizatuz bakarrik lortuko dugu gure eskubide sozial eta demokratikoak mantentzea.\nOinarrizkoa da kontraerreforma hau gelditzea eta horretarako beharrezkoa da ikasleen eta langileen indarrak elkartzea. Hori dela eta, Euskal Herria Sozialistatik babestu egiten dugu hezkuntza publikoa defendatuz Ikasle Sindikatuak Euskal Herrian eta Sindicato de Estudiantesek Estatu osoan zehar deitu duen borroka aste berria, LOMCE delakoa berehala atzera botatzea eta Wertek dimititzea eskatzen duena. Aste honen barnean 72 orduko ikasle greba orokorra sartzen da hurrengo hiru egunotan. Honekin batera, babesa eman nahi diogu LOMCEren aurka ELA, LAB eta STEE-EILASek martxoaren 2rako proposatu duten mobilizazioari. Dei egiten diegu sindikatuei eta ikasle erakundeei bi mobilizazio hauei babesa emateko. Asko dago jokoan eta ezin diegu utzi iraganean hainbeste sakrifiziorekin lortu ziren eskubideak kentzen.


Emakumeen autoestimua eta jabekuntza lantzeko tailerrak antolatu ditu Berdintasun Sailak\nArgitaratua: 2016-04-25 10:45\nElgoibarko Udaleko Berdintasun Sailak emakumeen autoestimua eta jabekuntza lantzeko ikastaroa antolatu du, “Ezagutu, onartu, baloratu eta maitatu zeure burua, zure bizitzaren jabe izateko” lelopean.\nSaharako umeei laguntzeko kamisetak jarri dituzte salgai\nArgitaratua: 2016-04-25 09:03\nOporrak Bakean haur sahararrak udaran etxean hartzeko programa da. Antolatzaileek jakinarazi dutenez, elkartasun proiektu hori indartzeko kamisetak jarri dituzte salgai.\nTxokolate fabrikan lapurreta egin zutelakoan bi gizonezko atxilotu dituzte Mendaron eta Deban\nArgitaratua: 2016-04-21 18:15\nApirilaren 11ko goizaldean lapurreta izan zen Mendaroko Saint Girons txokolate fabrikan eta aldameneko etxebizitzan. Eibarko Ertzain Etxeko agenteek egindako ikerketen ondorioz, ustezko bi lapurrak atxilotu zituzten atzo Mendaron.\nZabalik dago Udako Kirol Kanpusean izena emateko epea\nArgitaratua: 2016-04-20 13:46\nElgoibarko Udal Kirol Patronatuak jakinarazi duenez, dagoeneko zabalik dago Udako Kirol Kanpusean izena emateko epea.\nBigarren eskuko liburu azoka solidarioa egingo dute eguenean\nArgitaratua: 2016-04-20 11:57\nAzoka Solidario elkarteak antolatuta, Elgoibarko Liburu eta Diska Eguna egingo dute, eguen goizean, Kalebarren plazan.


Legionis, Biscaiae et Guipiscoae Typus (eu) - Sorapedia\nLegionis, Biscaiae et Guipiscoae Typus (eu)\nEgilea Jodocus Hondius\nTamaina 48.7 x 35.8 zm\nFrantziako Liburutegi Nazionaleko mapa\nJoost de Hondt herbeheretarrak (latinez, Jodocus Hondius) Gerard Mercator-ren Atlas-a erosi zuen, mapa berriekin osatu eta 1606 urtean argitaratu zuen, Atlas izenarekin (liburu zaharren munduan Mercator-Hondius Atlas moduan ere ezagutua). Geroago bertsio txikiagoa argitaratu zuen, Atlas minor izenekoa.\nBertan lamina hau dago, Legionis, Biscaiae et Guipiscoae Typus izenekoa. Eskuz margotuta dago.\nKantauri kostaldea erakusten du, Oviedo paretik Baionaraino, eta bi itsasontzi ere. Lehorretik Zamora, Toro eta Tordesillas harrapatzen ditu.\nFrantziako Liburutegi Nazionalean mapa bera dago, mugak margotuta dituenak. Hala ere, Gvipuscoae regionis typvs maparekin nahasten dute, azken hau Georgius Hoefnaglius-ek egina dela (Joris Hoefnagel), eta Abraham Ortelius-ek argitaratu zuela 1584. urtean Anberesen.\nPlacencia inguruko herriak baino handiagoa agertzen da.\nPlacencia inguruan, Eibar Bizkaia barruan agertzen da; Oxirondo eta Bergara, berriz, banatuta. Arrasate inguruan ere auzo guztiak agertzen dira. Elgeta inguruko mendietan bi herri ezezagun, Maia eta Aquiotar (Angiozar?).\nRetrieved from "http://www.sorapedia.eus/index.php?title=Legionis,_Biscaiae_et_Guipiscoae_Typus_(eu)&oldid=4542"\nThis page was last edited on 18 July 2016, at 23:17.


Onkologikoa: Eusko Jaurlaritza osasun-zentroa "desegiten, berregituratzen eta pazienteak kentzen" ari da - Noticias de Gipuzkoa\nOnkologikoa: Eusko Jaurlaritza osasun-zentroa "desegiten, berregituratzen eta pazienteak kentzen" ari da\n– efe/e.p. 13.08.2021 | 00:34\nOnkologikoaren eraikina, minbiziaren prebentzio, diagnostiko eta tratamendurako zentro monografikoa\ndonostia – Ostegun honetan kaleratutako agiri batean, Institutu Onkologikoko langileen ordezkariek adierazi dutenez, Gipuzkoako ospitaleetan "instrukzio bat luzatu da, paziente horiek DUOra bideratzeko, Onkologikora ekartzea baztertuz".\nEnpresa-batzordeak salatu duenez, Eusko Jaurlaritza osasun-zentro hori "desegiten, berregituratzen eta pazienteak kentzen" ari omen da, "minbizia izatearen susmoa duten bularreko patologiadun pazienteak zuzenean Donostiako Unibertsitate Ospitalera (DUO) bideratzea" agindu baitu.\nSalatu dutenez, "Bularreko Unitate bat ezarri nahi da, itxura batean DUOn kokatua eta DUOko profesionalekin osatua; eta etorkizuneko pazienterik ez dagoenez, hortik kanpo geratuko dira Onkologikoko profesionalak".\nOnkologikoa Osakidetzan sartzeko hitzarmena "ez betetzea" egotzi dio batzordeak EAEko Administrazio Publikoari, eta "pazienterik gabeko ospitale batek etorkizunik ez duela" ohartarazi dute.\nEuren hitzetan, "Une honetan, zentroan ezinbestekoa den jarduerarik ezean, eta gertatzen ari dena justifikatzen duen informazio gehigarririk izan gabe, jarraipena arriskuan ikusten dugu".\nAzkenik, gogora ekarri dute Eusko Jaurlaritzaren Osasun Sailak bere Egitasmo Estrategikoan eta Bularreko Minbiziaren Detekzio Goiztiarreko Programan honako hau jaso-tzen duela: "Bularreko patologiarako erreferentzia-zentro asistentzialak Onkologikoa eta Donostiako Unibertsitate Ospitalea dira".\nBatzordekideek azaldu dutenez, bularreko patologiaren diagnostikoa "sintomatologian, miaketan, mamografian eta biopsian oinarri-tzen da". Osakidetzak ezartzen duen neurri horretatik abiatuta, "Gipuzkoarrek ezingo dute Onkologikoan horrelako medikuntza jarduerarik egin, screeninga izan ezik, Ginekologia eta Obstetrizia zerbi-tzua eta Bularreko Unitatea itxi egin dituztelako"; gainera, erabaki horrek erradioterapia bezalako beste zerbitzu batzuetan ere eragina izan dezakeela esan dute..\nEn solo 70 de los 251 municipios vascos no ha habido muertes por covid.\nOsakidetza retrasa la vacunación de los menores de 12 años.


365 egun iraun beharko lukeen eguna | Euskal Herria | Berria\n365 egun iraun beharko lukeen eguna\nEuskararen Eguna ospatzen ari dira gaur herritarrak eta hainbat erakunde. Ekitaldi egitarau zabala antolatu dute horretarako. Euskaraz egiteko egitasmoek babes zabala izan dute, eta eguna baliatu dute tresna berri bat aurkezteko: Mintzanet.net. EHUn, berriz, 'Ika-Mizka' mahai inguruak egin dituzte (bideoa: Irutxuloko Hitza).\n2012ko abenduak 3\nHainbat herritar ari dira gaur Euskararen Eguna ospatzen, horretarako prestatu dituzten ekitaldietan parte hartuta. Mahai inguruak, erakusketak, tailerrak, azokak eta abarrak antolatu dituzte, euskara sustatu eta omentzeko.\n1949an sortu zuen Eusko Ikaskuntzak Euskararen Eguna, eta urtero-urtero ospatu dute. Hala egin dute gaur ere hainbat lekutan. Gasteizen, esaterako, euskara sustatzen lagundu duten gasteiztarrei Lazarraga sariak emango dizkiete, eta abenduaren 5era bitartean euskararen inguruko ekitaldi ugari egingo dira.\nBilbon, berriz, harrera ekitaldia egingo da Arriaga antzokian, eta Bizkaiko herrietan ere izango dira jarduera bereziak. Donostian, Gipuzkoako Foru Aldundiak, Euskal Herriko Unibertsitateak eta Gaztezulo aldizkariak Ika-Mizka mahai inguruak antolatu dituzte, gazteek euskaraz eta euskarari buruz hitz egin dezaten. EHUko Carlos Santamaria zentroan egingo dituzte mahai inguruak. Alex Txikon mendizalea, Aitor Gorosabel Su ta Gar musika taldeko abeslaria, Jon Garaño zinemagilea, Muturbeltz musika taldeko Mikel Larratxe abeslaria, Jon Artano kazetaria eta Alaia Martin eta Aitor Sarriegi bertsolariak izan dira, besteak beste. Ordu eta laurdeneko bi saio izan dira.\nDonostian bertan, San Telmo museoan, Euskararen Egunaren harira antolatutako jarduerak egin dituzte. Ehun bat lagun elkartu dira mintzodromoko lehen txandan. Badu Bada erakusketaren barruko areto batean ari dira euskaraz egiten.\nHalaber, Eusko Legebiltzarrak ekitaldi bat egin du gaur. Bakartxo Tejeria Eusko Legebiltzarreko presidenteak ekitaldira gonbidatu ditu duela 30 urte Euskararen Legea hitzartu zuten legebiltzarkideak.\nBestalde, Eusko Ikaskuntzak sinadura bilketa bat hasi zuen, Google Interneteko bilatzaileak hasierako orrian euskararekin lotura duen irudi bat jar zezan gaurko egunez. Ez dute lortu atariak halakorik egiteko nahikoa sinadura, baina guztira 32.000 atxikimendu inguru batu dituzte.\nMintzanet.net ataria ere gaur jarri dute martxan. Euskaraz hitz egiteko ohitura duten pertsonak euskaraz hitz egiteko ohitura ez dutenekin sarean elkartzean datza webgunea. Donostiako San Telmo museoan aurkeztu dute, eta bertan izan dira, besteak beste, Etxepare Institutuko zuzendari Aizpea Goenaga eta Donostiako alkate Juan Karlos Izagirre.\nLarunbateko manifestazioaren Mikel P. Ansaren kontakizuna\nMilaka lagunek "erabaki ausartak" eskatu dituzte euskaraz bizitzeko\nEuskararen Egunari buruzko gehigarria


Eginkizunak - Aintzinako lanbideak\nSormenezko artisautza tradizionala\nEskulturaren eta zuraren artea\nGauza apaingarrien egileak\nMaisu tailagileak - Arriagaren saga\nEskultura, tailua eta pintura profesionala\nBeira lehertuaren artistak\nEl Pobal, burdingintzatik erremintagintzara\nLarruzko abarken egileak\nErraldoi eta buruhaundi fabrikatzaileak\nTxotxongilo artisau maisuak\nTxistu, danbolin eta atabalen egileak\nBizikleta biraderen forjariak\nObjektu artistikoen forjariak\nIgitaigile eta segagileak\nUrola beheko zementu naturalaren egileak\nIrungo maisu beiralariak\nEibarko bizikleta muntatzaileak\nAtezainak, zerrenda-arduradunak eta kronometratzaileak\nToberagile: 400 urte jarduera industrialean\nXIX. mendeko lantegi bat\nLabe-kargatzaile eta labe-hustutzaileak\nEmakumeak meatzaritzan I\nEmakumeak meatzaritzan II\nTrenak ekarritako lanbideak\nTreneko arduradun-buruak eta txartel-zulatzaileak\nTren-gidariak eta sugileak\nKirolarekin zerikusia duten lanbideak\nZesta-punta jokorako xisteragileak\nPilotagilea, Pilotak egiten dituen eskulangilea\nItsasoarekin zerikusi duten lanbideak\nGipuzkoako lau hondartzaile\nItsas portuko pilotuak\nNeskatilak eta Enpakatzaileak\nLiburu eta agirien zaharberritzaileak\nZurezko altzarien zaharberritzaileak\nZurezko artelan zaharberritzaileak\nMonumentu eraikinen zahaberritzaileak\nBaserri inguruko lanbideak\nAzken artzain ibiltariak\nEdoskitzaileak, osatitiak eta bestelako puerperio praktikak\nAguazilak, pregoilariak eta gauzainak\nBizarginak eta Ile-apaintzaileak\nGarbitzaileak, lisatzaileak eta etxe-zerbitzua\nAlariak edo Gallupariak\nJavier Murillo, maisu imajinagilea\nTradiziozko eraikinen modelogileak\nZezenko gurpildunen egileak\nIdazkariak eta haien ingurunea\nLanbidearen eta lan tradizionalaren artean\nJostunak eta Ehungintza\nZurezko betaurrekoen fabrikazioa\nORAIN Gipuzkoa - Gipuzkoako Foru Aldundia - Diputación Foral de Gipuzkoa Aintzinako lanbideak Menu nagusia ireki\nItsasoarekin zerikusi duten lanbideak/\nItsas portuko pilotuak/\nLANBIDEEN MENURA ITZULI\nGaur egun praktika ikasketak egitea derrigorrezkoa da 500 GT-tik gorako ontziak maneiatzeko edota, tonajea edonolakoa izanik, merkantzia arriskutsuak garraiatzen dituztenak gidatzeko. Derrigortasun horretatik salbuetsita daude (PEC ziurtagiria) ferry-ak, betiere ibilbide bera eta sarri egiten dutenak badira. Estatuaren itsasontziek portuko pilotuen zerbitzua erabil dezakete, baina horiek salbuetsita daude zerbitzuari dagozkion tarifak ordaintzetik.\nPortuko Agintaritza arduratzen da pilotuei amarratzeko agiria emateaz. Horretan zehazten dira portura sartzeko aurreikusita dauden ontzien zerrenda. Nolanahi ere, porturatu behar diren ontziek aldez aurretik jakinarazten die praktikoei, berariazko frekuentziatik, zer ordutan iritsiko diren portura. Horrela, jardunean dauden itsas portuko pilotuek egoki diren aginduak ematen dizkie elkartuko diren lekuaz eta amarratzeko tokiaz, hala nola orduaz eta egin beharreko guztietaz.\nUra ukitzeaz batera puzten den igeri-jaka jantzita joaten dira pilotuak bere zerbitzua eskatu duten ontzietara (garai batean, zerbitzu hori Nazioarteko Seinale Kodeko G banderarekin eskatzen zuten) pilotuen berariazko txalupetan. Bilbon oraindik orain txalupa horiei "baporeak" deitzen diete. Txalupa horiek gidatzen dituzten patroiek (P hizkiz edo Pilot hitzarekin bereizten dira) irratiz komunikatzen dira porturatu behar duten itsasontziko arduradunekin. Leku batzuetan pilotuak helikopteroz joaten dira portura etortzekoa den ontzira.\nPilotuaren txalupa portura datorren ontziaren kostara jartzen da, egoerak eskatzen duen abiaduran. Hala, bi ontziek, datorrena eta pilotuarena, ibilbide bera hartzen dute, eta horrela daudenean, abiadura berean eta elkarren kostara, ontzitik zintzilikatzen den eskailera, pilotu eskailera deitzen zaionera, hurbiltzen da pilotua ontzira igotzeko. Une horretan, G bandera kendu eta I hizkidun bandera jarri behar izaten da txalupan.\nPilotuaren eskailera prestatzea eta pilotua ontziratzeko operazioek arreta eta kontu handiz ibiltzea eskatzen dute, bai ontziko eskifaiako kideen aldetik bai pilotuaren txalupan doazenen aldetik. Portuko pilotua ontzira igotzeko beste sistema batzuekin saiatu izan badira ere, hala nola, igogailu mekanikoak, era askotako altxagailuak, eta abar, oraindik ez da lortu betiko eskailerak eman duen zerbitzua hobetzea. Hain garrantzitsua den lanbide honetan praktika onak zorroztasunez zaindu eta gordetzearren, IMPA eta EMPAk, itsas portuetako pilotuen nazioarteko erakundeek, segurtasun kanpainak antolatzen dituzte sarri, ontzietako pilotuen eskailerak eta ontzira igotzeko eta ontzitik irteteko jardunbideak ikuskatzeko.\nPilotuen txalupa ontzi baten ondoan.\nRafael Sopeña portuko pilotua ontzi baten eskailerara saltatu eta igotzeko prest.\nPilotuak ontzira igo behar direneko unea arrisku handikoa izaten da, batez ere tonaje handiko itsasontzietara edo lastadunetara igo behar direnean eta une horretan ekaitzak jotzen badu. Istripuak asko izan dira holako egoeratan batzuetan gainera heriotza eta guztikoak. Pasaian, heriotzarik gertatu ez bada ere, 13 istripu izan dira 1970-1990 bitartekoan eskailera dela eta ez dela. Horietako bost pilotua txalupa gainera erortzean gertatu dira, lau ontzia eta txaluparen artean harrapatuta eta beste lau kasutan pilotua uretara erori izan da.\nHorrek guztiak Nazioarteko Itsasketa Erakundeak (OMI) eskaileren egokierari (egurrak margo gabe, lokarriak abakazkoak, eta abar) ematen dion arreta zuritzen du. Pilotua ontzira igotzen denean, berak eta kapitainak elkarri eskua ematen dioten unea sinbolismoz betea gertatzen da, biek elkarrekin egin behar duten lanaren arriskutsuagatik.\nPraktikoak edo pilotuak adierazten dio kapitainari ibilbide egokia, ontzia amarratzeko lekura arte erabili behar duen abiadura eta bidea erakutsiz, eta premiazko maniobrak eginez kaian sartzeraino edota egin beharrekoak eginda gero itsaso zabalera irteteraino. Batzuetan atoiontzi bat baino gehiago erabili behar izaten da ontziaren tamaina eta sakonerak hala eskatzen dutelako, edo egin beharreko maniobrak eta haizearen indarrak eskatzen dutelako edota korronteak eta mareak agintzen dutelako. Kasu batzuetan, Pasaian adibidez, itsasontziak handiak direnean, bi pilotu aritzen dira gidatze lanetan: bata ontzian joaten da, eta bestea atoiontzian eta txalupa batean.\nAtoiontzi horiek koordinatzea pilotuen erantzukizuna izan ohi da, eta eskarmentu handia behar izaten da horretarako. Atoiontziek gidatzen dute porturatzen edo portutik irteten ari den ontzia, eta amarratzeko ere maniobra bereziak egin behar izaten dituzte.\nBilboko itsasadar eta portuko pilotatze lanak arautzen dituen Erregelamenduko 15. artikuluak, 1884ko apirilaren 1ekoak, honako zera agintzen zuen: “pilotuak txukuntasunez jantziko dira eta ehun urdin koloreko burukoa eramango dute bisera zuzenarekin eta metalezko aingura batekin beste langileengandik ondo bereizteko moduan". Eta, pilotuen janzkerari buruz 1958ko uztaileko Dekretuak agintzen zuenaren arabera: “Lanean ari direnean pilotuek ehun urdin koloreko trajea jantziko dute jaka zeharkatuarekin, botoiak pasta beltzekoak eta burukoa ehun urdin kolorekoa, Armadan arauz erabiltzen denaren modukoa; uhalak txarol beltzezkoak eta botoiak pasta beltzezkoak, eta horietan bi aingura metalezkoak zeharkatuta urre kolorekoak".\nAlabaina, batez ere azken hamarraldietan, Bizkaiko itsasertzean zehar arropa informalak janzten dituzte pilotuek, eta ia beti arroparen gainetik segurtasun ekipamenduak eramaten dituzte, hala nola ur eta haizetik babestekoak. Nolanahi ere, portu batzuetan, ohiko ezaugarri batzuekin jarraitzen dute, adibidez, Gijonen gorra tradizionala erabiltzen dute.\nAgustin Olaizola pilotua eskailerari heldu eta ontzira igotzen hasteko prest.\nRafael Sopeña eskaileran gora.


Eskolako Agenda 21arekin Orio, Zarautz, Zestoa eta Zumaian lanean | ARAZI: IDEIAK BOROBILTZEN (Zarautz) Hezkuntza programak eta sentsibilizazio kanpainak, Web eta Komunikazio zerbitzua, diseinu eta seinaleztapena, museoen kudeaketa eta dinamizazioa\nOff\tCategories: Eskolako Agenda 21, Hezkuntza eta sentsibilizazio kanpainakAuthor: arazi\nUrtarrilaren 9-12 egunetan, Orio, Zarautz, Zestoa eta Zumaiako ikastetxeetako irakasleei zuzenduriko saioak ospatzen ari gara. Horietan, Urola Kostako Eskolako Agenda 21 programa 2016-2017 ikasturtean garatzeko erabiliko dituzten materialak hobeto ezagutzeko aukera izatearekin batera, ikasturte honetako gaia den “Ekitatea eta klima aldaketa” gaiarekin loturiko edukietan sakontzeko aukera ere topatuko dute.\nIzan ere, Urola Kostako ikasleek dagokien herriko diagnostikoa burutuko dute aurki. Azterketa horretan lorturiko emaitzetatik abiatuz hainbat ondorio aterako dituzte eta, azkenik, herria hobetzeko proposamenak ere luzatuko dituzte. Herria hobetzeko proposamenak dagokion udalerriko ordezkariei aurkeztearekin batera, ikasleek hainbat konpromiso ere hartuko dituzte, hori guztia maiatzean ospatuko diren udalbatzarretan gauzatuko delarik.


Udalak hainbat hobekuntza eta eraberritze-lan egingo ditu Untzagako eta Beheko Tokiko jubilatu-etxeetan - etakitto.eus\nUdalak hainbat hobekuntza eta eraberritze-lan egingo ditu Untzagako eta Beheko Tokiko jubilatu-etxeetan\nEibarko Udalak hainbat lan atera ditu lizitaziora Untzagako eta Beheko Tokiko jubilatu-etxeak hobetzeko eta eraberritzeko. Untzagako Zentro Sozialean arkupea itxiko da espazio gehiago eduki ahal izateko. Beheko Tokiari dagokionez, Udalak lagako duen lokal batean hainbat egokitzapen-lan egingo dira.\nUntzagako Jubilatuen Etxeko arkupea ixteko lanak 93.248 euroan irten dira lizitaziora, eta obrak egiteko epea 12 astekoa izango da. Karmen kaleko lokala egokitzeko lanek, berriz, 111.797 euroko kostua dute eta 18 asteko egikaritze-epea. Bi kasuetan, interesa duten enpresek eskaintzak aurkezteko epea urtarrilaren 31n amaituko da.\nUntzagako Zentro Sozialerako egitasmoan eraikinaren sarbide nagusira ematen duen portxea kenduko da, toki hori Eraikinaren instalazioetan txertatzeko. Horretarako, espazioa ixteko erabiliko den kristal-itxitura beheko solairuan portxearen zati bat txertatu zenean egin zenaren antzekoa izango da. Fatxada berrian ate bikoitz bat egingo da eraikinari sarbidea emateko. Proiektuak beste jarduera osagarri batzuk ere jasotzen ditu, hala nola bi bulego eta harrera-gune bat egitea ataripea kenduta irabazitako espazioan; beheko solairuan atondo bat sortzea; lehen solairuko informatika-aretoaren rack-a modernizatzea; eta eraikinaren hainbat gunetako iturgintzako, saneamenduko, elektrizitateko, argiteriako eta telekomunikazioetako lanak egitea.\nBeheko Tokia jubilatu-etxearen kasuan, Udalak akordio bat lortu du Karmen kaleko 15 zenbakian dagoen lokal baten jabetzarekin, zeinaren arabera Udalak errentaren hileko kuota ordaindu eta jubilatu-etxeari lagako baitio, eraberritze- eta egokitze-lanak egin ondoren. Lagapen horrek aukera emango dio Beheko Tokiari leku gehiago izateko, eta, ondorioz, ohiko jarduerak edo beste batzuk egiteko.\nBeheko Tokiak izango duen lokal berrian, bi areto handi egingo dira. Batean jarduera fisikoak, hala nola gimnasia edo dantza egingo dira, edo baita erakusketak ere, noiz edo behin. Eta bestean askotariko jarduerak antolatu ahal izango dira: bilerak, ikastaroak, irakurketak edo errehabilitazioa. Bestetik, lokal berrian beste hiru gela egingo dira, txikiagoak. Lehena informatika eta teknologia berrietarako erabiliko da. Bestea edertasunaren eta gorputz-osasunaren zaintzarako. Batean edertasunarekin lotutako jarduerak egingo dira, esaterako, ile-apaindegia, manikura edo pedikura. Eta, bestean, gorputz-osasunarekin lotutakoak, hala nola, masajeak. Komunak egongo dira, sarbideak hobetuko dira, instalazio elektrikoa handituko da, aireztapen- eta klimatizazio-sistemak eta sutearen kontrako babes-sistemak jarriko dira, kanpo-arotzeriako lanak egingo dira eta baita estaldura-lanak ere. Bestetik, aurrekontu-partida bat aurreikusi da altzariak eta material informatikoa erosteko, lokalaren premia berriei aurre egitea ahalbidetuko duena.\nBi jarduera horietaz gain, Udalak lanean dihardu herriko beste jubilatu-etxeetako hobekuntza-egitasmoetan, etxe horietako arduradunek hala eskatuta, eta datorren urtean erantzungo zaie eskaera horiei.\n« Janire Rodriguez (artista): “Oso pozik nago diskoaren diseinuak izan duen harrera onarekin” Lizitaziora atera dira Andretxearen Isasiko instalazio berrien barrualdea egokitzeko lanak »


Harri salda etxetik #9 - KANALDUDE, herri telebista\nHarri salda etxetik #9\n2020-03-26 41:22 min\nHarri Salda berezi bat grabatu dugu aste honetan. Koronabirusak eraginiko egoera dela eta, guk ere etxetik lan egin dugu saio hau ekoizteko, usaiako giro ona eta alaia atxikiz. Sara Zozayarekin egon gira. Horrelako garai batek zer suposatzen duen artistentzat azaldu digu kantari donostiarrak. (I) izeneko lehen diskoa aurkezten ari zena etxean konfinatua da kontzertu anitz ezeztatu ondoren, baina hala ere denbora hartu du abesti bat grabatzeko Kanaldudeko ikusleentzat.\nKronikalaririk gabeko Harri Saldarik ez baita izaten ahal, Lukas Hiriartek hainbat aholku eman dizkigu konfinamenduan zehar zinemaz ere gozatzeko, horien artean, Charlie Chaplinen The gold rush filma urrik eskuragarri zela jakinarazi digu.\nSenpereko Zirikolatz dantza taldeak ere emankizunean parte hartu du bere maneran, Kanaldudek estreinaturiko « Etxetik » sailarentzat igorri duten bideoa hedatu baitugu.,Bideoekin segitzeko, Joana Olasagastik tutoral bat bidali dauku, erakusteko nola eta zer dantzatzen ahal den haurrekin etxean.


doitze - Elhuyar dictionaries\nfrenoa doitze: ajuste de frenos\ndoitze-lokarria: cordón de ajuste\ndoitze *Examples are automatically obtained from dabilena\n...doitze\t...inguruko analisi bat egiten ari direla eta « doitzeren bat» egitea ez dutela baztertzen.\n... 1.300 milioi dolar, berriz, atzerriko dibisen doitzeengatik .\n...zionatu duenean manipulaziorik gabe, zeroren doitzeetan izandako aldaketak neurtu behar dira. Zeroren ...\n...ta ikasleak--, neoliberalismoak eragindako egiturazko doitzeen ondoren beste gizarte maila batzuk ere agertu...\n...a iradokizunak kontuan harturik" egindako aldaketen eta doitzeen ondoren, Getxo Antzokirako egungo proiektua "ahal...\n...tze bati erantzungo dion. Birmoldatze horren doitzeen ondoren segimendu bat egingo da, eta ...\n... eskura: seinale gehiago jasoko direnez, doitzeen emaitzak zehatzagoak izango dira, eta, gainera, emaitzak lo...\n...sun handiagoa behar dutela-eta zehaztapentzat edo doitzetzat hartzen diren eta, beraz, gainerako plangintza...\nNolanahi ere, etxeko laguntza zerbitzuaren araudi honekin ez da agortuko Udalak pertsonei kasu egiteko beste zerbitzu batzuk jartzeko biderik, baldin eta beste zerbitzu horiek pertsonak eta haien beharrak doitzeko bide berritzaileak badira, –nahiz metodologiaren alderditik, nahiz finantzabidearen alderditik eta nahiz zerbitzua jasotzen duen pertsonak hornidura modulatzeko orduan parte aktiboa hartzearen alderditik–, eta beti ere dagokion organo aginpidedunaren oniritzia badute.>\nLa presente regulación del Servicio de Ayuda Domiciliaria no agota la posibilidad de que desde esta Administración se inicien otros Servicios de Asistencia Personal, que bien metodológicamente, bien en su sistema de financiación o en la participación activa de la persona receptora en la modulación de la provisión, supongan vías innovadoras de ajuste entre las personas y sus necesidades vitales, siempre y cuando estos otros servicios cuenten con el visto bueno del órgano competente correspondiente.\nKonponbidea: eserleku egokia hautatzea eta itzulera oso ondo doitzea.>\nSolución: correcta elección del sillín y ajuste muy fino de retroceso.\nGorputzaren behe-atala martxan jarri, mugimendua sortzeko. Bitartean, goi-atalak indarrak parekatuko ditu eta oreka mantenduko du, horregatik, nerbio-sistemak gehiago parte hartu behar du, etengabeko doitze horiek egiteko.>\nPone en marcha al tren inferior para generar el movimiento, mientras que el tren superior se encarga de contrarrestar fuerzas y mantener el equilibrio, el sistema nervioso requiere una mayor participación en los continuos ajustes.\nWiro montura teknologia: silikona bigunezko junturak dituen iraunkortasun luzeko montura, doitze guztiz eresoa eskaintzen duena>\nTecnología de montura Wiro:una montura de larga durabilidad con juntas de silicona blanda que ofrecen un ajuste sumamente cómodo


Ezker Iraultzailea - Gipuzkoako grafikagintza: LAB aurre akordio batetara iritsi da patronalarekin eta bertan behera utzi du azaroaren 4tik 8rako greba deialdia\nGipuzkoako grafikagintza: LAB aurre akordio batetara iritsi da patronalarekin eta bertan behera utzi du azaroaren 4tik 8rako greba deialdia\nManu Odriozola, LABeko afiliatua, grafikagintzako langilea eta Ezker Iraultzaileko militantea\nBorrokarekin jarraitu behar dugu garaipena lortu arte!\nGipuzkoako grafikagintzako hitzarmen duin bat lortzeko helburuarekin, LAB, ELA eta UGT sindikatuek (hurrenez hurren %52, %46 eta %2ko ordezkaritzarekin) tartekaturiko zortzi greba egun deitu zituzten uztailean, irailean eta urrian zehar. Aldarrikapen nagusienak ziren 2019-2020rako soldata igoera KPI+2,75; kategoria baxuenak kentzea eta gutxienez 1,47ko puntuazioa ezartzea; urteko lanorduak 16 ordutan jaistea; errelebo kontratua derrigortzea langileak horrela eskatzen bazuen; hobekuntzak prebentzioan, berdintasunean, lizentzietan… eta herrialdeko hitzarmena blindatzea estatu mailako hitzarmen baxuago baten mehatxuaren aurrean. Greba egunek %70-80ko jarraipen zabala izan zuten sektorean. Baina ADEGI patronalak entzungorrarena egiten jarraitu zuen langileen eskaeren aurrean.\nEnpresarien jarreraren aurrean sindikatuek azaroaren 4tik 8rako beste bost greba egun dei-tu zituzten. Greba astearen bezperan ordea, LAB sindikatuak patronalarekin aurreakordio bat sinatu zuen bakarka eta bertan behera utzi zuen azaroko greba asteko deialdia. Aurreakordioak, gehienbat soldata igoera jasotzen du, 2019 eta 2020rako KPI+0,6 eta 2021erako KPI+0,75. Bi kategoria baxuenak kentzen dira, 1.16 eta 1.21 puntuazioa dutenak; LABen arabera, estatu mailako hitzarmenaren aurrean blindaje klausula bat ezartzen da; jurisprudentziaren lege egokitzapena ere badago ETTen eta lizentzia batzuen inguruan.\nGrafikagintzako langileak indarra genuen mobilizazioan aurrera egiteko eta presioa handitze aldera aurrera pausoak emateko. Jarraitu beharreko borroka plana argia zen: sektoreko langile guztietara zuzendu behar genuen, enpresa guztietara joanaz, lehenik eta behin patronalaren errepresioa handiena dela dakigun horietara zuzenduaz. Horrela, langileen konfiantza handituko genuen eta patronalarena ahuldu. Enpresetan asanbladak egitea ere be-harrezkoa zen, borrokaren alde argumentuak indartzeko eta horrela Gipuzkoako langile guz-tien indar eta elkartasunean oinarritzeko.\nOrokorrean, esperientziak erakusten digu garaipenak lortzea geroz eta borroka luzeagoak eta gogorragoak eskatzen ari dela. Zortzi greba egunetan, oso positiboa izan da papergintzako langileekin batera mobilizatu izana, horiek ere hitzarmenaren alde borrokatzen ari zirenean. Beraiek lortu dute. Hori da bidea. Sektoreko langileak eta borrokan dauden beste sektoreak elkarrekin mobilizatzea da daukagun indarrik handiena. Langile klasea da gizarte-ko gehiengoa eta grebetan frogatzen dugu gizartea martxan nork jartzen duen benetan, eta nork ez.\nBorrokaren etapa honetan, berebiziko garrantzia zuen herrialdean borrokan dauden enpresa eta sektore ugarietako langileen indarrak elkartzea. Aldarrikapen plataforma bateratu batean aurrera pausoak eman behar genituen. Egia da, sektore bakoitzak arazo bereziak dituela, baina oinarrizko auziak berberak dira, soldata igoerak, lan orduak, lan erritmoak, eskubide sindikalak, etab. Bide honetan lehen urratsa manifestazio bateratu bat egitea izan liteke, Bizkaiko metaleko langileek egin duten moduan.\nBestalde, beharrezkoa da baita ere borrokaren inguruko informazioa zabaltzea eta sozializatzea. Informazio orri bat egin behar zen eta industria poligonoetan, merkatuetan eta eskualdeetan banatu, elkartasunerako eta manifestaziorako deia eginaz langile guztiei eta borrokan dauden sektoreei: pentsionistak, erresidentzietako langileak, irakaskuntzako langileak… gazte erakundeak eta eragile sozialei. Elkarrekin indartsuagoak gara. Borroken batasuna beharrezkoagoa da indar handiagoz kolpatzeko.\nAzaroko greba astearen aurrean, mobilizazio planean ez da horrelako ezer egin eta orain greba baino lehen LABek aurreakordioa sinatu du patronalarekin, greba bertan behera utziaz. Egun hauetan enpresetako asanbladetan aurreakordioa bozkatuko da, azaroaren 11ean sinatu edo ez erabakitzeko. Beharrezkoa da gure aldarrikapenen aldeko borrokarekin aurrera jarraitzea patronala bere jarreran atzera egitea behartu arte.\nELA sindikatuak ardura handia du hemen. ELAk badu nahikoa influentzia eta ezarpena LAB iritsi den aurreakordioaren aurrean mobilizazioen deialdiarekin aurrera jarraitzeko. Asanblada mordoa antolatuz, non demokratikoki eztabaidatuko diren jarraitu beharreko pausoak, lortuko litzateke langileek berriro grebak gehiengo handiz babestea eta horrela LABeko afiliatu eta jarraitzaileak konbentzi-tzea aurrera egiteko. Hori da, benetan borrokalaria den sindikatu batek jarraitu dezakeen bide bakarra.\nKlaseko sindikalgintza behar dugu, borrokalaria eta demokratikoa, langile klasearen borroka batu eta bultzatuko duena, patronalari aurre eginez eta xantaiaren aurrean atzera pausorik eman gabe.\nBeharrezkoa da alternatiba iraultzaile bat eraikitzea, gizartearen eraldaketa sozialistaren alde borrokatuko duena, behin betikoz amaitzeko enpresari handi apur batzuen diktadura honekin.\nHitzarmen duin baten alde, borroka da bide bakarra!


“Tailer dibertigarriak” antolatu ditu Euskal Herria Museoak, Gabonetarako | Buy Urdaibai\n“Tailer dibertigarriak” antolatu ditu Euskal Herria Museoak, Gabonetarako\n4 urtetik 10 urtera arteko umeei zuzendutako tailerrak dira Gabonetarako antolatutakoak. Abenduaren 26an eta 27an eta urtarrilaren 2an eta 3an egingo dituzte, 11:00etatik 13:00etara, museoan bertan, eta egun bakoitzeko euro bat ordaindu beharko dute parte hartzaileek.\nAbenduaren 26an Olentzero tailerra egingo dute, eta biharamunean Gabonetako apaingarriak egiten ikasiko dute umeek. Urtarrilaren 2an eta 3an Gabonetako kantak tailerra eta Errege Magoak tailerra izango dira, hurrenez hurren.\nTailerretan parte hartzeko ezinbestekoa da izena ematea. 94-625 54 51 telefono zenbakira dei daiteke, edo euskalherriamuseoa@bizkaia.nethelbide elektronikora idatzi.\nBestalde, familiei zuzendatutako tailerrekin darrai museoak. Abenduaren 14an (Emakumea pilotari) eta 21ean (Montefuerte jauregia), urtarrilaren 4an (Emakumea pilotari) eta 25ean (Pista jokoa museoan) eta otsailaren 15ean (Emakumea pilotari) eta 22an (Herri kirol olinpiadak) izango dira tailer horiek, denak 17:00etan hasita eta doan. Lehenengo hirurak eta otsailaren 15ekoa 4tik 8 urtera artekoei zuzenduta daude, urtarrilaren 25ekoa eta otsailaren 22koa 6tik 10 urtera artekoei.\nTailer horien kasuan, gutxienez lau eta gehienez hamabost parte hartzaile onartuko dituzte, eta bakoitzaren aste bereko eguena orduko eman beharko da izena, arestian aipatutako telefono zenbakira deituta.


Irekia Eusko Jaurlaritza - Gobierno Vasco :: Urriaren 1, larunbata: II. Ornitologia-Maratoia\nUrriaren 1, larunbata: II. Ornitologia-Maratoia\nAtaria interpretazio zentroa\nJaizubia, Hondarribia, Txingudi Iturria: Irekia\nHegaztiak behatzera etortzeko deialdia egiten dizuegu aurten ere. Erakunde hauek antolatu dute ekitaldia: Aranzadi Zientzia Elkarteak, Espainiako Ornitologia Elkarteak eta Urdaibai Bird Centerrek; koordinatzaile-lanetan, berriz, Txingudi Ekoetxea, Ataria eta Urdaibai Ekoetxea-Madariaga Dorrea jardun dira.\nNahi duen orok har dezake parte ingurumenaren alorreko heziketa-ekitaldi horretan. Oso erraza eta sinplea da metodoa: 24 orduz hegaztiak bereiztea, EAEko edozein lekutan. Ez dago aditua izan beharrik; aski da naturaz gozatzen jakitea eta lagunekin, familiarekin, bikotekidearekin… egun eder bat igarotzeko gogoa izatea. Sari bikainak banatuko dira.\nUrriaren 1, larunbata, norentzat: jende oro\nIzena emateak eta baldintzak: www.ataria.es (Araba); www.madariagadorretxea.org (Bizkaia); www.euskadi.eus/txingudi (Gipuzkoa).\nAsteburu honetan, Urdaibai Bird Center-ek Hegaztien Mundu Mailako Eguna 2016 ospatuko du eta honen harira, hegaztien eraztunketa saioez gain ate irekietako eguna ere izango da, doako bisitaldiak eskainiz. Guzti hau, hegaztien munduak Urdaibai Biosfera Erreserban duen garrantziari buruz gehiago jakin nahi duen ororentzat izango da.\nIngurugiro hezkuntzaren harira, Urdaibai Bird Center-ek Eusko Jaurlaritzaren eta Bizkaiko Foru Aldundiaren laguntzarekin martxan duen arrano arrantzalearen proiektuaren baitan urri osoan zehar hainbat eta hainbat ikastetxe eta ikasle etorriko dira arrano arrantzalearen bisita egitera. Bertan, hegazti enblematiko hau erabiliz hegazti horren nondik norako guztiak ikasi eta aztertuko dituzte gainontzeko hegaztien eta zer ingurutatik mugitzen den kontutan hartuta.\nEsan bezala, igandean urriaren 2an, Urdaibai Bird Centerrek Hegaztien Mundu-Mailako Eguna ospatuko du eta horretarako ate irekien egun bat antolatuko du doako bisita autogidatuekin eta eraztunketa zientifikoko erakustaldi batekin.\nEgun honetan parte hartzen dutenek bai zentrotik eta bai Gautegiz Arteagako paduretan kokaturiko behatokietatik, hegaztien behaketa saio paregabe batez gozatu ahal izango dute. Europan umatu ostean Afrikan negua pasatzeko migrazio sasoian sartuta gaudenez aukera paregabea izango du bisitariak espezie desberdinetako hainbat eta hainbat hegaztiz gozatzeko.\nIgande honetarako antolaturiko ekintzen baitan, goiz zein arratsaldez, bisita autogidatuak eskainiko dira (audiogidak erabiliz). Ordutegi jarraia izango dugu goizeko 11:00etatik arratsaldeko 19:00tara.\nBisita autogidatuez gain goizean zehar zentroko teknikariek hegaztien eraztunketa zientifikoari buruzko jardunaldi bat antolatuko dute eta nahi duen guztiak aukera izango du bertan parte hartzeko. Nola eraztuntzen den eta eraztunketan zer prozedura burutzen diren azalduz jardungo dira zentroko teknikariak.\nGuzti horretaz gain, urte honetan estreinatu den Birdflyway (http://www.birdflyway.com/es/) proiektuko eleberria eskuragarri egongo da “Birdflyway. Un viaje en familia por “La ruta de las aves” eta nobela bakoitzarekin batera pasaporte bat oparituko da.\nEusko Jaurlaritzaren ingurumen-interpretazioko zentroek jarduera ugari egingo dituzte Hegaztien Mundu Eguna ospatzeko\nEkoetxea Txingudik Hegaztien Munduko Eguna ospatuko du asteburu honetan\nAna Oregik “Aranzadik Euskal Autonomia Erkidegoan hegaztiak aztertzen egindako urratsei jarraitzera” animatu ditu ikasleak eta naturazaleak\nIosu Madariaga: «BirdFlyway, hegaztien migrazioen behaketa, ohitura berrien iturria da kulturan eta turismoan»\nPliken irekiera ekonomikoa - 005/2018 - KORTEZUBIKO HIRIGUNEAREN ETA GAUTEGIZ-ARTEAGAKO URDAIBAI BIRD CENTER EKIPAMENDUAREN ARTEAN OINEZKOENTZAKO BIDEA EGITEA\nPliken irekiera teknikoa - 005/2018 - KORTEZUBIKO HIRIGUNEAREN ETA GAUTEGIZ-ARTEAGAKO URDAIBAI BIRD CENTER EKIPAMENDUAREN ARTEAN OINEZKOENTZAKO BIDEA EGITEA\nUrdaibaiko Oruetako urmaela, bizileku aparta hegaztientzat


Euskal Herriko Unibertsitatearen Ataria - Bilboko Ingeniaritza Goi Eskola Teknikoko hiru ikaslek Espainiako 'Euspen Challenge' fasean gailendu dira\nBilboko Ingeniaritza Goi Eskola Teknikoko hiru ikaslek Espainiako 'Euspen Challenge' fasean gailendu dira\nLander Valle, Rub�n Otero eta Roberto Polvorosa Eindhoven-en Europako beste herrialdetako talentuen aurka lehiatuko dira uztailean\nBilboko Ingeniaritza Goi Eskola Teknikoko Makina-Erreminta gelako hiru ikasle izan dira finalista, espainiar atalari dagokion Euspen Challenge 2012an, Europako Prezisio eta Nanoteknologia Ingeniaritza Elkarteak (Euspen) eta sektoreko enpresa nagusiek antolatuta, arlo honetan Europan dauden talenturik onenak identifikatu asmoz.\nTekniker-IK4 eta UPV/EHUk antolatuta, Espainiako finalistek, uztailean Eindhoven-en izango den nazioarte mailako finalean parte hartuko dute. Roberto Polvorosa, Rubén Otero eta Lander Valle dira hauek. Norgehiagoka gogorra izan da, prezisio mundua menperatzen dutela erakutsi behar izan diotelako epaimahaiari estatu mailako finalera heldu diren hiru ikasle finalistek.\nEuspenek sustatutako lehiaketa honen helburua, Prezisio eta Nanoteknologia Ingeniaritzan Europan dauden ikaslerik onenak identifikatzea da, arlo honetan etorkizunean lider europarrak izateko aukera dutelarik.\nGogora ekarri, 2010ean Eskolako hiru ikaslek, espainiar atala irabazi ostean, hauetako bat, Unai Alonso Pinillos, orduan Makina-erreminta Gelako ikaslea eta orain UPV/EHUko irakaslea, izan zela europar mailako irabazleetako bat.\nEuropako Prezisio eta Nanoteknologia Ingeniaritza Elkarteak (EUSPEN), mundu osotik barreiatutako 30 herrialdetako enpresariak, ikerlariak eta erakundeak artikulatu eta kontaktuan jartzen dituen sare eraginkorra eta nazioarteko erakundea da. 1999tik Britainia Handian kokaturik, bere helburua enpresa eta ikerketa institutoen artean kolaborazioa sustatzea da, garapen teknologiko ezberdinak bultzatzeko.


Build-Up Play vs Counter Attack | SSG erasotzen duen kontrako borroka SSG-n erasotzen | Futbol Alderdi Txikien Jokoak (SSG)\nJokalariak: 18 Area: 80x70 yrds\nTaldeen gaitasuna jokoa kontraerasoan garatzea.\nBreak mentalitate azkar bat garatzea.\nHamabost eraikitzeko jabetzaren bizkarrean gaitasuna garatzea.\n8x70 yrd eremua 4 eremuetan banatzen da, gutxi gorabehera, 20 yrds zabalera. Ikus 1 diagrama.\nLehenetsitako eraketa = 3-3-2. Counter-attacking team (Goiko gorria) 3-2-3 formazio batean konfiguratu daiteke zuzenean zuzenean erreproduzitzeko, behar izanez gero.\nTeknikari laguntzaile bat (edo jokalari extra) gaindituen talde bakoitzak jabe bakoitzean zehar erabiltzen ari da kopurua kontrolatzen du.\nBi taldeak desberdinen arau multzo bat jolasteko.\nHoria taldea eremuan izendatutako eremuetan igarotako kopuru jakin batetara mugatzen da. Zonaldea A = 4 igarotzen da gehienez, B = 3 igarotzea gehienez, Zonaldea C = 2 igarotzen da gehienez, Zonaldea D = 1 igarotzea gehienez. Gutxieneko ukituak ere hartu ahal izango dituzte zonalde bakoitzean. Ikus 2 diagrama.\nEskatu eraikuntza-taldea jokalari guztiei erasotzeko erdia lortzeko. Arau honek talde honen defentsa lerroaren atzean espazioa sortuko du kontrako erasoak onartzeko.\n5-era mugatutako talde gorria guztirako jabea da. Helburuko eraso arrakastatsua izan behar dute, zuzenean eta kontraeraso estiloan jokatu behar dute.\nTalde batek arau horietako bat urratzen bada zeharkako horrelako jaurtiketa batean dago oposizioko esleitu.\n30 mins (2x13mins + 4 mins gainerako) jolastea.\nBi denboralditan bi taldeek rolak aldatzen dituzte. (hau da, Counter Attacking Team Build-Up taldea bihurtzen da).\nGolak normaletan Puntuazioa.\nKontrabando eraginkorra lortzeko aukerak ezagutzea. Hau da, lerroa defentsarako atzean dagoen espazioa, zenbakiak aurrera, eraikitzeko taldea jokalari asko konpromisatu ditu aurrera, eta abar).\nKontrako talde desberdin estilo prentsa batekin gogor jokatu behar beren hirugarren jabetzaren handiko irabazteko eremu gora saiatuko erasotzeko. Edo jaregin off eta gonbidatu oposizioaren atzematen eta ondoren, eraso azkar kontraeraso bat erabiliz saiatu aurretik beren erdia jokatu.\nEraikitze-taldeak eremu osoa zabaldu beharko luke bizkar eta jokalari zabalak erabiliz. "Ilargi erdia" mantenduz, jokoaren aldaketarekin eta mantenduz jokatzeko defentsa lerroarekin. Konplexu eta konplexutasunez egon behar dute beren jokoan aurrera egiteko, konbinazioak erabiliz eta erasotzeko espaziora dribbling egiteko.\nTrantsizio-abiadura oso garrantzitsua da talde bat aurkako erasoa erabiliz harrapatzeko.\nTalde bakoitzak bi estiloak (hau da, eraikitzeko play eta counter counter attacking) erabili ahal izango ditu, aurkariak aurkariaren egoeraren eta kokapenaren arabera aukeratuz. Erabakia hartu ondoren, goitik beherako estiloaren arauetara atxiki beharko dute (hau da, kontratua 5 pasatzen badute).\nFree play, baina zein play estiloa erasotzeko berri den taldea aukeratuko ikusteko begira trantsizio orrian.\nEraikitze-taldeko taldea eremuan izendatutako eremuetan igarotako kopuru jakin batetara mugatzen da. Zonaldea A = 6 igarotzen da gehienez, B = 4 igarotzea gehienez, Zonaldea C = 4 igarotzen da gehienez, Zonaldea D = 3 igarotzea gehienez. Horrek eraikuntza are motelagoa sustatuko du.\n-27 04 2018-Hits: 32627 Pasatuz eta Mugimendua SSG en Darren Pitfield\n-13 02 2018-Hits: 22951 Garbi SSG en Darren Pitfield\n-12 02 2018-Hits: 21332 Garbi SSG en Darren Pitfield\n-24 01 2018-Hits: 16944 Garbi SSG en Darren Pitfield\n-23 01 2018-Hits: 19578 Garbi SSG en Darren Pitfield\n-22 01 2018-Hits: 19118 Erasotzeko Trantsizio SSG en Darren Pitfield\n-22 01 2018-Hits: 38181 Garbi SSG en Darren Pitfield\n-23 12 2015-Hits: 31730 Trantsizioa Darren Pitfield\n-18 01 2015-Hits: 56161 Garbi SSG en Darren Pitfield\n-20 02 2014-Hits: 28644 Garbi SSG en Darren Pitfield\n-16 07 2013-Hits: 20333 Space sortzeko Ray Power\n-02 12 2011-Hits: 36745 Kontagailu SSGs erasotu TonyDeers\n-23 09 2011-Hits: 24990 Konbinazio Play SSGs Darren Pitfield\n-09 09 2011-Hits: 35465 Kontagailu SSGs erasotu Heinz Fractz\n-06 09 2011-Hits: 50267 Konbinazio Play SSGs TonyDeers\n-29 07 2011-Hits: 33255 Zutoinera eta Crossing SSG en Darren Pitfield\n-09 07 2011-Hits: 27990 Erasotzeko Trantsizio SSG en Darren Pitfield\n-09 06 2011-Hits: 38104 Akabera SSG en Darren Pitfield\n-01 06 2011-Hits: 28210 Konbinazio Play SSGs Darren Pitfield\n-01 06 2011-Hits: 34499 Konbinazio Play SSGs Darren Pitfield\n-10 05 2011-Hits: 24763 Konbinazio Play SSGs Darren Pitfield\n-10 05 2011-Hits: 37161 Garbi SSG en Heinz Fractz\n-29 04 2011-Hits: 38943 Trantsizioa Darren Pitfield\n-29 04 2011-Hits: 31457 Kontagailu SSGs erasotu Darren Pitfield\n-15 04 2011-Hits: 26164 Kommutazio Play SSGs Darren Pitfield\n-13 04 2011-Hits: 30630 Trantsizioa Darren Pitfield\n-21 03 2011-Hits: 26252 Euskarria SSGs Darren Pitfield\n-14 03 2011-Hits: 24900 Euskarria SSGs Darren Pitfield\n-11 03 2011-Hits: 26208 Euskarria SSGs Darren Pitfield\n-11 03 2011-Hits: 22139 Gainjartzea SSGs Darren Pitfield


Zabalik dago Bizi Pottoka jardunaldian izena emateko epea - Oñati - Goiena.eus\nZabalik dago Bizi Pottoka jardunaldian izena emateko epea\nLeire Kortabarria 2015-08-28 08:00\nPottoka arraza ezagutzeko aukera dago Pottokalekun.\nBizi Pottoka ekimena antolatu dute hirugarren urtez jarraian Pottokalekuk, Gipuzkoako Parketxe Sarea Fundazioak eta Arantzazuko Parketxeak. Domekan, hilak 6, izango da, 10:30ean hasita. Helburua da euskal zaldi arraza hori sustatzea eta familiei ezagutaraztea. Prezioa da 10 euro parte-hartzaile bakoitzeko, %20eko deskontuarekin lau kide bain gehiagoko familiendako. Bestalde, aurrez eman behar da izena, Arantzazuko Parketxean.\nAurten, Bizi Pottoka ekimenak gehiago hurbildu nahi du naturarekin eta aske bizi diren zaldi horiekin harremanetan goiza pasatu nahi duen edonorengana.\nAurreko urteetan bezala, jardunaldia irailaren lehenengo domekan izango da. Parketxean hasiko da, 10:30ean, eta Aizkorri-Aratz Parke Naturaleko Interpretazio Zentro honetan, pottokak euskaldunen bizitzetan bete duen paperaren gaineko izaera historikoko aurkezpena egingo da. Zaldi arraza honen jatorria azaltzen saiatzen diren teoriak eta euskal jendeak mendeetan zehar gaurdaino ezarri dizkion funtzioak azalduko dira. Aurkezpena, ez da ordu erdi baino gehiagokoa izango eta bideo proiekzio batekin osatuko da. Bertan animalia hauen portaera eta jarrera erakusten da Aloña inguruko mendietan, bizitza erabat askeaz eta taldeko bizitzaz gozatuz.\nOndoren, parte-hartzaileak (norbera bere autoan, prezioan ez baita Parketxetik Pottokalekurainoko bidea sartzen), Pottokaleku zentroraino gidatuko dituzte. Hau Aloña mendiko magalean, Arantzazu gunetik 5 km-tara dago. Bertan, taldeak lehenengo pertsonan, erabateko askatasunean, bizi ahal izango du jatorrizko adiskidetasun erlazioa, gizakia – zaldia.\nFinkatzen dabilen ekintza\nAntolatzaileen esanetan, Bizi Pottoka ekimena Parketxearen eta Pottokalekuren jardueren katalogoan pixkanaka-pixkanaka finkatzen ari den jardunaldia da.\nPertsonako 10 euroko kostua izango du; lau kide baino gehiagoko familiei, ordea, %20ko beherapena aplikatuko zaie tarifan. Segurtasun kontuak direla eta, 25 pertsonako edukiera maximoa ezarri da. Esan bezala, jardunaldiak ez du bere baitan hartzen Arantzazuko Parketxetik Pottokaleku Zentrora egingo den lekualdatzea.\nAldez aurretik izen ematea beharrezkoa da. Arantzazuko Parketxean egin behar da hori, 943 78 28 94 zenbakira deituta edo arantzazu@gipuzkoamendizmendi.net email helbidera idatzita.


Euskal Herria Bildu - Gaur hasi den ikasturteak azken urteotako murrizketen amaiera ekarri behar du hezkuntza sisteman\nGaur hasi den ikasturteak azken urteotako murrizketen amaiera ekarri behar du hezkuntza sisteman\nEH Bilduk Jaurlaritzari eskatu dio benetako negoziazio prozesua ireki dezala sektoreko sindikatu eta bestelako eragileekin. Kalitatezko hezkuntza ezinezkoa da inbertsioa handitu gabe, behin-behinekotasun tasa izugarriarekin eta behar diren irakasleak kontratatu gabe.\nCristina Uriarte Hezkuntza sailburuak hasiera ofiziala eman dio gaur Gasteizen 2017-2018 ikasturteari, eta EH Bildu ere bertan egon da, sindikatuen eta Eskola Publikoaren Aldeko Plataformaren alboan, kalitatezko hezkuntza sistema baten aldeko euren aldarrikapenarekin bat eginik. Rebeka Uberak azken urteotako murrizketek ikastetxeetan izan dituzten ondorio kaltegarriak gogorarazi ditu, eta gaur hasi den ikasturteak murrizketen amaiera ekarriko duena izan behar duela azpimarratu du. “Uriarte andereak jakin behar du kalitatezko hezkuntza sistema publikoa eraikitzea ezinezkoa dela murrizketei eutsiz gero; ezinbestekoa da horri guztiari buelta ematea, irakasleak falta direlako eta behin-behinekotasun tasa ikaragarri altua delako, besteak beste. Horrela ez dago kalitatea bermatzerik, eta are gutxiago behar adinako inbertsioa egiten ez bada. Jaurlaritzak 167 milioi euro gehiago inbertitu beharko luke hezkuntzan 2009ko parametroetara itzultzeko, eta dezente gehiago Europako Batasuneko batez bestekoaren pare jartzeko; zenbakiek argi uzten dute Urkullu Gobernuak ez duela benetan apustu egiten hezkuntzaren alde”.\nEH Bilduk norabide horretan lan egiteko prestasuna duela adierazi du Uberak, eta zentzu berean Hezkuntza sailburuari eskatu dio benetako negoziazio prozesua abiaraz dezala sektoreko sindikatu eta eragile guztiekin, “inbertsioa handitu ez ezik, inbertsio horren erabilera adostu ere egin behar duelako”. Uberaren esanetan, “Jaurlaritzak euskal irakaskuntza sistema arriskuan jarri du haren murrizketekin eta denok gara beharrezko herri gisa dugun erronka honi irtenbide ona emateko hezkuntzaren atal guztietan, haurreskoletan, lanbide heziketan, unibertsitatean, lan baldintzetan, hizkuntza ereduan, aukera berdintasunean eta abar luze batean”.


Harremanetan jartzeko | Instituto Chino de Bilbao\nJar zaitez gurekin harremanetan posta elektroniko bidez beherago agertzen den formularioa betez.\nAstelehenetik ostiralera 10:30 – 14:00 eta 17:00 – 20:00, gure bulegoan Berastegi kalea 5, 4.Ezk.\nTelefonoz ere deitu dezakezu 944 25 51 31 zenbakira ordutegi berean.\nBilboko Txinatar Institutuaren Web-ean datu pertsonalen tratamendu eta pribatutasuneko politiken zehaztapenak eta baldintzak.\nBilboko Txinatar Institutuak jakinarazten dizu bertara helarazitako datu guztiak modu konfidentzialean tratatuko direla, Datu pertsonalak babesteari buruzko abenduaren 13ko 15/1999 Lege Organikoan xedatzen dena betez. Datu horiek zuzendu, ezabatu edo eguneratzeko eskubidea gauza dezakezu info@institutochinodebilbao.com helbidean eskatuz edo posta arrunt bidez Bilboko Txinatar Institutuari –Berastegui kaleko 5, 4 ezk. Bilbo (Espainia)– eskaera bidaliz. Bilboko Txinatar Institutuak datuak enpresak egindako jardueren gainean jakinarazteko eta informatzeko kanpainetan bakarrik erabiltzeko konpromisoa hartzen du.


29.10.2019 07.04.2022 admin History\nAmaren eskuak. Ez naiz ni Zerbait falta dute, zer den ondo ez badakite ere. Gaztetasunaren azken izpiez gozatu nahi dute batzuek, lehengo garai ustez eder haiek berreskuratu; esperientzia berriak bilatuko dituzte beste batzuek, modu batean zein bestean, edo hondatzen hasitako harremanak biziberritzen saiatu. Bizitzaren erdialdean daude denak, eta horrek eragiten dien ezinegonean beren tokia aurkitu nahi lukete. Pertsonaia batek dioen bezala, zailena ez baita zahartzea, zahartzen hastea baizik. Ipuin liburu berri bat dakarkigu Karmele Jaiok, hamabi istorioz osatua.\nAuthor: Malalkis Satilar\nIdazleak bikote batzuen pasarteak kontatzen dizkigu. Istorio bakoitza desberdina da. Adibidez, mutil koskor baten udako maitasun istorioa kontatzen da eta baita preso egondako emakume baten istorioa ere. Gizarteri dagokionez, maila ezbedinetako jendearen gorabeherak narratzen dira: badago familia dirudun baten istorioa eta auzo txiro batean bizi den neska baten istorioa ere bai.\nNarrazio horietan guztietan isladatzen da gizon-emakumeen arteko bikote harremanak ez direla beti zorionaren iturria. Bakardadea, isiltasuna, inkomunikazioa, desamodioa, zeloak, nahigabea Bikotearen arteko ohiko eztabaida dago. Gabonetan, zein etxetan afalduko duten, andrearen familiarekin edo gizonaren familiarekin elkartuko diren. Egoera horrek dakarren isiltasuna deskribatzen du. Senarrari gauza bera gertatzen zaio. Azkenean, komunikaziorik ezak bikotea etxean geraraziko du. Liburu hau oso erraz irakurtzen da; eguneroko hiztegia erabiliz aparte, ez ditu oso esaldi luzeak erabiltzen; baina, narrazio batzuk laburrak direla iruditu zait eta gehiago irakurtzeko gogoz geratu naiz.\nHamabost zauri Karmele Jaio : laburpenak Hamabost zauri Karmele Jaio Gasteiz, idatziriko hamabost ipuinen bilduma da. Stop Bikote bat eztabaidatzen doa autoan, gauez, gizona gidari. Eztabaida emakumeak hasi du, Gabonak bere familiaren etxean igaro nahi dituela adieraztean, aspalditik gizonaren amaren etxean ospatzen dituztenez. Hasieran eztabaidatu nahi ez duen arren, gizonak bere ama bestela bakarrik geratuko litzatekeela argudiatzen du, bere anaia, haren bikotekideagatik, joaten ez denez.


Euskaltzaindia “Kultur politiken barrikuntzea Europar Batasunean” sinposioan - bizkaie.biz\nEuskerea berbagai III. urtea // 76. zenbakia\nEuskaltzaindia “Kultur politiken barrikuntzea Europar Batasunean” sinposioan\nEuropako hizkuntz aniztasuna aitatu ostean, euskerea izan zan Jean Haritschelharren berbaldiaren gai nagusia: “nik gure hizkuntza dan euskerearen inguruan egingo dot berba, Europako hizkuntzen mosaikoan argi eta kolore berezia daukan gure hizkuntzearen ordezkari legez nator eta. Euskerea ezin dogu aipatu barik itxi hizkuntzen artean”, esan eban.\nEuskaltzaindiaren sorrerea ekarri eban gogora euskaltzainburuak, baita Akademiaren egiturea azaldu be. Euskereak Europan hizkuntza ofiziala izan behar dauala azpimarratu eban: “eremu txikietako Europako hizkuntzen topagune honetan azken boladan Europaren Batasuna handitzen doan heinean herri desbardinen hizkuntzek tokia daukien moduan, Euskereak aspaldiko urteotako gogoa berpiztu gura dau, ofizialtasun estatusa lortzeko amesagaz”.\nJose Luis Lizundiak euskaltzainburuaren osteko alkarrizketan hartu eban parte. Beragaz batera Felip Martel, Montpellierreko Universitée Paul Valéryko irakaslea; eta Francesc Serra, Bartzelonako Universitat Autònomako irakaslea.\nEuskaltzaindiak “Kultur politiken barrikuntzea Europar Batasunean” izeneko sinposioan parte hartu dau. Bartzelona 2004 Foro Unibersala egitasmoaren barruan egin da sinposioa, Institut d’Estudis Catalans erakundearen egoitzan. Berbaldi, eztabaida, mahainguru eta alkarrizketa ugari izan ziran hiru egunotan.\nEuskaltzaindiaren partaidetzeari jagokonez, bi persona joan ziran Bartzelonara: Jean Haritschelhar euskaltzainburua eta Jose Luis Lizundia euskaltzaina eta Akademiako diruzaina. Jean Haritschelharrek “Euskara eta Euskaltzaindia Europako hizkuntzen mosaikoan” izeneko komunikazinoa aurkeztu eban. Henrique Monteagudo, Consello da Cultura Galegako idazkaria; Joserra Gartzia, Euskal Herriko Unibersidadeko irakaslea; Salvador Giner, Institut d’Estudis Catalans-eko buruordea; eta Jose Antonio Pascual, Real Academia Españolako kidea egon ziran beragaz.


Sherpa.ai eta Mondragon Unibersidadeak akordioa sinatu dabe - bizkaie.biz\nBizkaie! 2021-02-10 12:06 Pil-pilean\nBusiness Data Analyticseko ikasleak Adimen Artifizialean etorkizuneko profesionalak trebatzeko akordioa da.\nSherpa.ai, adimen artifizialeko zerbitzuetako enpresa liderrak eta Mondragon Unibersidadeko Enpresagintza Fakultadeak lankidetza-hitzarmen bat iragarri dabe, ikasleen prestakuntzea errazteko eta sasoi barrietara egokitutako praktikak ahalbidetzeko, mundu mailan punta-puntako Adimen Artifizialeko (AA-IA) teknologiagaz.\nPrestakuntza-programa honen bidez, ikasleek Sherpa.aik 2020ko garagarrilean aurkeztutako AA plataformea bertatik bertara ezagutzeko aukerea izango dabe. Plataforma horrek hiru zerbitzu-arlo hartzen ditu gogoan: datuen pribatutasunari aplikautako AA, gomendioari eta aurreikuspenari buruzko AA eta\nalkarrizketeari buruzko AA. Garapenak hainbat enpresa eta gizarte-esparrutan erabili daitekez, osasunean, energian, ikerketan edo segurtasunean; hain zuzen be, orain urte bi martxan jarritako eta 80 ikasle baino gehiago dituan Business Data Analytics graduko ikasleak izango dira ekimen honetan parte hartuko\ndabenak. Programak Sherpa.aiko lantaldearen prestakuntza-ekintzak eta saio praktikoak buztartuko ditu. Saio horreetan, ikasleek teknologia probau ahal izango dabe eta APIak eta SDKak erabilten trebatu ahal izango dira, bai eta aplikazinoak modu erraz eta intuitiboan sortzen be. AA ikasleei hurreratzeko modu bat\nda, sektoreko enpresa lider baten eskutik.\nAdimen Artifizialean, munduko 10 konpainia aurreratuenen artean Sherpa.ai. 2020an, Google, IBM, Amazon eta Microsoftegaz batera, munduko 10 konpainia garrantzitsuenen artean sartu eben.\nErandioko konpainiak lehen mailako talentuak erakarri ditu, besteak beste, Tom Gruber, Appleren sortzaile eta Siriko CTO-ohia; Joanna Hoffman, Appleren marketin-zuzendaria izan zana eta Steve Jobsen hurreko laguntzailea; edo Celestino García, Samsungeko Presidenteorde Korporatibo ohia eta Sherpa.airen\nNegozioaren Garapenerako Lehendakariordea.\nOso pozik gagoz hain puntakoa eta gurea dan unibersidade bati, Mondragon Unibersidadeari, aro barri honetara egokitzeko babesa emoteagaitik eta etorkizuneko liderren prestakuntzan parte hartzeagaitik. Ikasleek bertatik bertara ezagutu ahal izango dabe Adimen Artifizialak zelan funtzionetan dauen, potentzial\nhandiko tresnea baita eta gizateriaren eta gure planetearen erronka asko konpontzeko kapaz dana, azaldu dau Xabi Uribe-Etxebarria Sherparen sortzaile eta CEOak.\nBestalde, Lander Beloki Mondragon Unibersidadeko Enpresagintza Fakultadeko dekanoak azaldu dauenez, Business Data Analytics graduko gure ikasleentzat ezinbestekoa da teknologiari esker esperientziaz ikastea eta holako plataformek Adimen Artifizialaren teknologia praktikan erabil deien laguntzen deuskue\nenpresen benetako erronketan aplikauta.\nErandion eta Silicon Valleyn egoitza dauena, Inteligentzia Artifizialeko zerbitzuen konpainia liderra da. AAeko bere zerbitzuen artean, marka zuriko alkarrizketarako Laguntzaile Digitala, teknologia prediktiboak eta munduko datuen pribatutasunari aplikautako AAeko framework-a nabarmentzen dira.\nGoogle, Amazon, Microsoft eta IBM enpresakaz batera, adimen artifizialeko 10 enpresa garrantzitsuenetako bat da Sherpa.ai. 2019an, Tom Gruber, Siriko fundatzaile eta CTO ohia, lantaldera batu zan, 2020an, Joanna Hoffman marketin exekutiboa, Applen marketin zuzendaria izan zana eta Celestino García Samsungeko Presidenteorde Korporatibo ohia eta gaur egun Sherpa.ai-eko Negozio Garapenerako lehendakariordea dana.\nSherpa.airen Adimen Artifizialeko plataforma konpainien emoitzak hobetzeko diseinauta dago.\nSherpa.aik akordioak ditu, besteak beste, Porsche, Volkswagen, Prisa eta Samsung konpainiakaz.\nEkintzailea, Adimen Artifizialeko erreferente globala eta Inteligentzia Artifizialeko zerbitzuetan liderra dan Sherpa.ai enpresearen sortzailea eta CEOa. Sari eta errekonozimendu ugari jaso ditu Xabik: MIT Technology Reviewk 35 urtetik beherako barritzaile onenei emondakoa. Era berean, El Pais Los 100 del año zerrendan sartu eben Iberoamerikar munduan eragin handiena izan eben 100 personen artean. Gainera, Oxfordeko Unibersidadeko Saïd Business Schooleko aholkularia da.\nKooperatiba-unibersidade praktikoa, barritzailea eta konprometitua da, personen garapenean zentrautakoa, enpresaren eta gizartearen beharretara bideratua, mundu errealeko erronkei aurre egiteko pentsautakoa eta ezagutza eta aplikazinoetank mugarik ez dauena. Injinerutzan, enpresa-kudeaketan, ekintzailetzan, hezkuntzan, komunikazinoan, kooperatibismoan eta gastronomian espezializauta dago.


Poliziaren kontroletatik ihesi, azken egunetan ere muga-bidea igerian igarotzen saiatu dira hainbat eta hainbat pertsona migratzaile\nAurreko asteburuan ere 100 pertsona migratzaile baino gehiago igaro dira Irundik, eta antza, gero eta gehiago dira Bidasoa ibaia igerian gurutzatzen saiatzen direnak. Azken hilabeteetan bi lagun hil dira han, itota. Atzo bertan zazpi pertsona atxilotu zituzten Hego Euskal Herrian, migratzaileak Frantziako Estatura eramateagatik diruaren truke.\nArgazkia: El Confidenial\nIrungo Harrera Sareak jakinarazi duenez, joan den asteburuan 100 pertsona migratzaile baino gehiago igaro dira Irundik (Gipuzkoa). Kanaria uharteetatik hara mugitutakoak edo Frantziako Estatura pasatzea lortu ostean Jendarmeriak kanporatutakoak ziren gehienak.\nGero eta gehiago dira, Irungo Harrera Sarearen esanetan, muga-bidea igerian zeharkatzen saiatzen direnak. Irunera joan eta Bidasoa ibaia baliatzen dute horretarako. Azken hilabeteetan bi lagunek galdu dute bizia Bidasoa igerian gurutzatu nahian; maiatzean Boli Kostako pertsona bat ito zen han, eta abuztuan, Gineako beste lagun bat.\nKontrolak eta etsipena gora\nPoliziaren kontrolak jarraituak dira Frantziako eta Espainiako estatuen arteko mugan —Frantziako Gobernuak, gainera, beste urte erdiz luzatuko ditu mugetako etengabeko kontrolak, "mehatxu terrotista" eta "krisi sanitarioa" aitzakiatzat hartuta—. Horrek behartzen ditu pertsona migratzaileak bereziki arriskutsuak diren bideak hartzera, kale gorria ekidin nahi badute behintzat.\nMuga pasatzeko trenbideak erabiltzeko hautua ere egin izan du zenbaitek. Donibane Lohizuneko (Lapurdi) geltokitik gertu hil ziren hiru pertsona migratzaile urriaren 12an, trenak harrapatuta. Dirudienez, bost lagun ziren guztira, eta Baionara (Lapurdi) heldu nahian ari ziren.\nPertsona migratu asko dira, hala, batetik bestera mugitzeko esperoan edo etsipenean, gaua kale gorrian egin behar izaten dutenak. Donostian (Gipuzkoa) urri hasieran gertatutakoa da horren erakusle: gauez, kontainer batera sartuta babestu behar izan zen gazte migratzaile bat, eta zauritu egin zen, ontzia bilketa-kamioi batera jaurti zutenean istripuz.\nHori guztia probestuta negozioa egiten hasi denik ere ez da falta. Atzo bertan atxilotu zituzten sare mafioso bateko zazpi pertsona Nafarroan, Gipuzkoan eta Bizkaian, Afrikako migratzaileak Frantziako Estatura eramateagatik, legez kanpo. Nagusiki Gipuzkoan eta Nafarroan jartzen ziren haiekin harremanetan; besteak beste, Irunen.\nHaiengana joan eta muga gurutzatzeko "zerbitzua" eskaintzen zieten sare horretako kideek; diruaren truke, noski. Ordaindu beharreko prezioa adostu ostean, kotxez eramaten zituzten Baionara edo Bordelera (Okzitania), bigarren mailako errepideak erabilita. Azken bi hilabeteetan 60 bidaia inguru egitea lortu dute, antza.\nIrungo Harrera Sareak sarri salatu du sare mafioso horien jarduna, "taximafia" gisa ere ezagunak direnak.


Zapatuan aurkeztuko dute ‘Barbantxo 3D’ antzezlana Arrasaten - Arrasate - Goiena.eus\nZapatuan aurkeztuko dute ‘Barbantxo 3D’ antzezlana Arrasaten\nLierni Elortondo 2016-01-28 15:27\nLogela Multimediak Barbantxo 3D antzerkia aurkeztuko du zapatuan arratsaldeko bostetan Amaia antzokian 3 eta 10 urte bitarteko haurrentzat. Antzezlana hasi aurretik 3D betaurrekoak banatuko dituzte, Barbantxok esandakoan jantz ditzaten. Sonia Villamor, Leire Olaran eta Andar Garaizabal aktoreak izango dira protagonistak.\n15 urteko ibilbidean 18 antzezlan aurkeztu dituzte eta pasa den urtean Euskal Herriko txoko askotatik pasa ziren Barbantxo antzeztera. Barbantxok basoan dagoen aitari janaria eraman beharko dio eta amak 3D betaurrekoak emango dizkio, bidean izan daitezkeen arriskuak hobeto ikus ditzan. Barbantxok betaurrekoak janzten dituen momentuan, publikoak ere jantziko ditu...\nAntzezlana hasi aurretik 3D betaurrekoak banatuko dituzte, Barbantxok esandakoan jantz ditzaten. Sonia Villamor, Leire Olaran eta Andar Garaizabal aktoreak izango dira protagonistak. Agertokian pantailak jarriko dituzte eta proiektorearen bitartez joango dira bideoak jartzen zuzeneko musikarekin batera. Pertsonaia ugari antzeztuko dituzte baita txotxongiloak erabili ere.\nIpuina mugikorrean irakurri ahal izateko aplikazio bat sortu dute Logelako kideek. Ipuin interaktiboa da, Android zein iOS sistemetarako. Bertan, ipuina entzuteko aukera izango dute etxeko txikienek, baita 3D bideoak bertan ikusteko ere. 3D bideoak ikusi ahal izateko, aplikazioan, 3D betaurrekoak etxean egiteko txantiloi bat egongo da. Ander Garaizabal aktorearen hitzetan: 'Gure helburua antzezlana beste formatu batera eramatea izan zen, 3 edo 4 urteko haurrentzat baliagarriagoa izan daitekeelako istorioa hobeto ulertzeko''. Gainerakoentzat aplikazioa osagarria izan daiteke, antzezlanaz gain ipuina beste modu batera entzun ahal izateko.


2018ko kanpaina – Aila 30\nAbian da 2018ko Oporrak BAkean programaren kanpaina. Astero mezu berri bat zabalduko da –programa errepikatzearen arrazoietako bat hain zuzen– eta Euskadi mailan hartu nahi diren haurrentzat zenbat familia behar diren ere jakinaraziko da.\n2018 udarako helburua Euskadin 300 haurretara iristea da. Asmo handiko kopurua da, harrera familia falta dela medio, urtetik urtera harrera kopuruak behera baitoa. Hala eta guztiz ere, Donostian 30 haur saharar hirira ekartzen mantentzeko apustua egingo dugu, nahiz eta horretarako 20 harrera familia berri beharko ditugun. Lehen aldiz kanpamentuetarik irtengo diren haur txikienentzat dira hain zuzen udarako etxea behar dutenak.\nIZENA EMATEKO EPEA LUZATU DA: apirilak 15era arte.\nSahararen aldeko eguna\notsaila 24th, 2018|0 Comments